Génesis 6 - Holy Bible [Aymara Bible 1997] - (Gén 6)\nCunapachatejj jakenacajj aca orakeru phokhantjjapjjän ucapachajj phuchanacanïpjjänwa,\nDiosan wawanacapasti uca warminacan jiwaquïpjjatapwa uñjapjjäna. Ucatsti uca warminacwa catuntasipjjäna, ucanacampiw mayachasipjjaraquïna.\nUqham uñjasinsti Diosajj sänwa: “Janiw jakerojj wiñayataqui jacaycjjäti, jupasti janchiquiwa. Uqhamasti pataca pä tuncani maranacaquiw jacani” sasa.\nCunapachatejj Diosan wawanacapajj jakenacan phuchanacapampi wawanïñataqui mayachasjjapjjän ucqhajj wali jach'a jakenacaw orakenjja uñstäna, uca khepatsa uqhamaraqui, jupanacasti wali ch'amani jakenacänwa nuwasiñataquejja, wali aytata jakenacänwa uca nayra tiemponjja.\nCunapachatejj Tatitojj jakenacan sinti jan walinaca lurapjjatap uñjän ucqhajja, uqhamaraqui jakejj ñankha lurañacpuni amtascatapatjja,\njupajj jaquir uscutapjja wal amtäna, walirac chuymapjja usuyasïna,\nsaraquïnwa: “Aca oraketjja jake uscutajj-jja k'al chhaktayä, uqhamarac uywañ animalanacarusa, orakenjam katatnaktirinacarusa, jamach'inacarusa. ¡Walpun amtta ucanac uscutajj-jja!” sasa.\nUcampisa Tatitojj Noerojj wali sumwa uñjaraquïna.\nAcaw Noen sarnakäwipajja. Noesti wali suma jakënwa, Diosar jaysasapuniw sarnakaraquirïnjja. Jakenac taypinsti jupa sapaquiw Diosan munañaparjamajj sarnakäna.\nNoesti quimsa wawanacaniraquïnwa, ucanacasti Sem, Cam, uqhamarac Jafet satänwa.\nDiosataquisti aca orakejj ñankha lurañampi cunayman casta jan wali lurañanacampi phokhantatänwa,\ntake jakenacasti jan walëjjapjjapunïnwa. Diosasti uca take ñankha lurañanacajj aca oraker phokhantatäp uñjasinsti,\nNoerojj sänwa: “Take jakenac tucjañwa amtta. Jupanacan jucha luratanacap laycusti aca orakenjja jan walt'añanacaquiw utj-jje, uqhamasti take jupanacaru, uqhamarac take acapacharuw tucjä.\nJichhajj mä arca lurasim gofer sat maderata, uca arca mankharusti cuartonaca luraraquim, uqhamarac arcarojja mankhatsa, ankäjjatsa breampi sum lluch'suraquim, umajj jan mantañapataqui.\nUca arcasti aqhama tupunacanïñapawa: Largorusti pataca quimsa tunca pheskani metroni, anchorusti pä tunca payani chicatani metroniraqui, altorusti tunca quimsani chicatani metroniraqui.\nQuimsa pisoni luraraquïta, mä ventanani, ucasti techotjja medio metrorjama, maysa tokerusti mä puncu luraraquïta.\nNayasti mä jach'a jallu apayanï, ucasti take aca orakpachwa chhaktayani, uqhamarac aca orakenjja take cunatejj jacqui ucsa k'alwa t'unjaraquini. Take cunatejj aca oraken utjqui ucanacasti jiwarapjjaniwa.\nUcampisa jumampejj mä suma arust'äwi lurä, uca arcarusti yokanacamampi, warmimampi, yojjch'anacamampi, uqhamarac jumampi ucanacaw mantapjjäta.\nUqhamaraquiw arcarojj apäta take animalanacatjja mä kachumpi, mä orkompi, ucasti cuna casta animalanacatejj aca oraken utjqui ucanacata, uqhamata jumjamaraqui jacapjjañapataqui.\nJumampi chekasti arcarojj take castatjja mantapjjaniwa pä animalanaca: Jamach'inacatsa, uqhamarac uywañ animalanacatsa, orakenjam katatnaktir animalanacatsa, uqhamat jacasipcañapataquiqui.\nUcjjarusti take casta mank'añanac apthapiraquim, ucatsti imam, uqhamat jumasa, animalanacasa mank'añanïpjjañamataqui” sasa.\nNoesti cunjämtejj Diosajj siscatayna uqhamwa take cunsa luräna.


Números 20 QA97 - Marat mä phajjsi sarakquipansti, - Bible Search\nKarkat umajj jalsutapa\n1Marat mä phajjsi sarakquipansti, israelitanacajj Zin sat wasararuw puripjjäna; take marcpachaw Cades sat chekana kamarapjjäna. Ucanwa Mariajj jiwjjäna, ucanaracwa imantatäjjäna.\n2Jakenacasti jan uma utjatapatsti, takpachani tantachasisinjja, Moisés uqhamarac Aarón contra arsusiñataquiw sartasipjjäna. 3Moisesarojj sapjjänwa:\n—¡Walïsapanwa jiwarapjjañanacajjajja, Tatitojj mayni israelitanacar jiwarayqui ucanacampi chica! 4¿Cunataquis jumanacajj Tatitun marcapar aca wasarar irpanipjjta? ¿Munapjjtati nanacana, uywanacajjansa aca wasaran jiwarapjjañanacajja? 5¿Cunataquis Egiptot irpsunipjjesta aca ajjsarcañ wasararu puriyaniñcama? Acansti janiw cunas yapuchañjamäquiti, janiw higo kokanacasa, ni uva yapunacasa, ni granado kokanacasa utjquiti; ni umasa umt'añatac utjquiti —sasa.\n6Moisesampi Aaronampisti jakenacatjja jithektapjjänwa, Tatitumpi Jiquisiñ Carpana mantañaparuw sarjjapjjäna; ucqhansti oraker puriñcamaw p'ekenacap alt'apjjäna, ucatsti Tatitun jach'a cancañapaw uñstäna. 7Ucatsti Tatitojj Moisesarojj sänwa:\n8—Jach'a thujrum catum, ucatsti Aarón jilaman yanapapampejj takpach marcaru tantachthapim. Ucatsti take jakenaca nayrakatanjja karkaru parlam uma churañapataqui, ucatwa uñjäta karkat uma mistuniri, jupanacan uqhamarac uywanacapan umt'apjjañapataqui.\n9Moisesasti Tatitun nayrakatapatwa thujrup aytanïna cunjämtejj jupajj siscatayna uqhama. 10Ucjjarusti Moisesampi Aaronampejj take jakenacaruw tantachthapipjjäna karka nayräjjana, Moisesasti sänwa:\n—Ist'apjjam Tatitu contra sayt'asir jakenaca, ¿aca karkatti uma apsuñäni umarapjjañamataqui? —sasa.\n11Moisesasti uca arunac arsusinjja amparap altoruw aytäna, ucatsti pä cutiw thujrupampi karkaru jisctäna, ucatsti walja umaw jalsüna. Uqhamatwa jakenacasa, uywanacasa umarapjjäna. 12Ucampisa Tatitojj Moisesampir, Aaronampirojj sänwa:\n—Jumanacasti janiw nayaru ist'apquistati, ni jach'añchapcaraquistasa israelitanac nayrakatanjja, ucatwa jani mantapcätati aca jakenacampejj cawquïri oraktejj churä siscta ucarojja —sasa.\n13Acawa Meriba sat uma jalsunacajja; cawqhantejj israelitanacajj Tatitu contra arsupjjäna; ucanwa Jupajj Kollan cancañapa uñacht'ayäna.\nEdom marcajj Israel marcar jan pasayañ munatapa\n14Moisesasti Cades sat chekatwa, jakenacaru qhitäna Edom marcan reyiparu, aqham sañapataqui: “Israelita jilanacamajj aqham sañataquiw qhitanipjjetu: ‘Jumasti sum yattajja wali ch'ama tucutanacajj-jja. 15Nanacan awquinacajjasti Egiptoruw sarjjapjjäna, ucatsti walja maranacaraquiw ucan jacapjjaraquïna, ucampisa egipcionacajj awquinacajjarjamaraquiquiw jan wali uñjapquitänti. 16Ucatsti Tatituruw arnakasipjjta, jupasti ist'apjjetuwa mayisitanacajjarojja, angelap qhitanipjjetu, ucatwa Egiptot irpsunipjjaraquitu. Uqhamaw jichhajj Cades sat marcancapjjta, orakemampis korpasqui ucqhana. 17Achict'asipjjsmaw orakemanjam past'ayañamataqui; janiw pasapcäti yapuchat yapunacamanjama ni uva yapunacamanjamsa ni phuch'unacamatsa umt'apcaraquïti. Thaquinjamacwa sarapjjaraquï, janiraquiw ucatjja cawcsarusa sarakapcäti orakenacam pasañcamajja’ ” sasa.\n18Ucampis Edom reyejj sänwa:\n—Janiw orakejjanjam pasapcasmati, mantanipjjät ucqhajja ejercitojjampiw nuwantañatac mistunï —sasa.\n19Israelitanacajj ucjjarojj sapjjänwa:\n—Reyin thaquipanjamwa sarapjjä, nanacatï, uqhamarac uywanacajjasa phuch'unacamat umt'apjjani ucqhajj pagapjjämawa, orakem cheka past'añac munapjjta —sasa.\n20Ucampisa Edom reyejj:\n—Janiw pasapcasmati —sascaquïnwa.\nUcatsti israelitanacampi nuwasiñataquejj wali ch'amani ejercitopampiw mistunïna, uqhamarac suma armanacampi, 21jan orakepanjam pasayañataqui, ucatsti israelitanacajj yakha thacwa thakhasipjjäna.\n22Take Israel marcajj Cades sat chekat sartawayasajj, Hor sat kollu tokeruw sarapjjäna. 23Edom orakempi korpasqui uca chekanjja, Tatitojj Moisesampiru, Aaronampirojj aqham sänwa:\n24“Aaronasti jiwjjaniwa, janiw mantcaspati cawquïri oraktejj israelitanacaru churä siscta ucarojja, jan jumanacajj Meriba chekan arunacajjar ist'apquistati uca laycu. 25Jumasti Moisés, irpam Aaronaru, uqhamarac Eleazar, wawaparusa Hor sat kollu pataru. 26Ucanwa Aaronarojj sacerdote isipa issuyäta, ucatsti Eleazararuw isintayäta; Aaronasti ucanwa jiwaraquini” sasa.\n27Moisesasti cunjämtejj Tatitojj siscatayna uqhamwa luräna. Take israelitanacan uñjcataw Hor sat kollurojj maqhatapjjäna. 28Ucqhanwa Moisesajj Aaronarojj sacerdote isipa issuyäna, ucatsti Eleazararuw isintayäna. Uca pachpa kollu patjjanwa Aaronajj jiwjjaraquïna; Moisesampi Eleazarampisti kollutjja sarakanjjapjjänwa. 29Israelitanacasti Aaronan jiwatap yatisajj quimsa tunca urunacaw jupatjja jachapjjäna.


1 Timoteo 1 - Holy Bible [Aymara Bible 1997] - (1Ti 1)\nNaya Pablojj Jesucriston apostolopätwa, Khespiyir Diosasan, uqhamarac Tatit Jesucristosan camachipat qhitanita, ucasti jiwasan suyt'äwisawa.\nAca cartjja jumaruw apayansma Timoteo, jumajj iyawsäwinjja chekpach wawajjätawa. Dios Awquisajj uqhamarac Tatit Jesucristosajj jumarojj bendispan, qhuyapayasiñapjja uqhamarac samarañapsa jumarojj churaracpan.\nCunjämatejj achict'ascäyäsmajja Macedonia ucsaru sarcasajja, jichhajj Éfeso marcar kheparam, ucan yakhep c'ari yatichirinacar ewjjt'añamataqui jan uca c'ari yatichäwinac yatichapjjañapataqui,\njanirac nayra jan tucusquir parlanacar ist'asipcañapataquisa. Acanacajj inamaya ch'ajjwañanacaruquiw api, ucatsti Diosajj cuna ewjjanactejj iyawsäwi laycu phokhañasataqui churquistu ucarojj janiw yanapquistuti.\nAca camachin amtäwipajj acawa: Munasipjjam k'oma chuymat jutqui uca munasiñampi suma chuymampi, uqhamarac chekpach iyawsäwimpi.\nYakhepanacajj acatjja saranucjjapjjewa, jan cunatac sirvquir ch'ajjwañanacaru chhakasina.\nDiosan leyinacap yatichiriw tucupjje, ucampis cuntejj jupanacpacha yatichapqui ucsa janiw amuyt'apquiti, janiraquiw phokhapquisa.\nYattanwa leyejj asquïtapa, cunapachatejj leyejj chekaparu apnakatäqui ucapacha.\nJaniw cuna leyisa asqui luririnacataquejj uscutäquiti. Leyejja Dios contra sayt'irinacataqui uscutawa, jan ist'irinacataqui, jan wali luririnacataqui, juchaninacataqui, Diosarus ni arsutanacaparus jan jaysirinacataqui, awquiparu taycaparu jiwayirinacataqui, uqhamarac jake jiwayirinacataqui,\nAca yatichäwejja Diosan jach'a muspharcañ khespiyasiñ arunacapampejj mayar tucutaquiwa, uca arunacsti Diosaw parlañajjatac ewjjaraquitu.\nTatit Jesucristosarojj yuspagartwa, jupasti acataquiw ch'am churitu, ucatsti nayarojj chekat uñt'itu, Jupan sirviripat uscusitu.\nNayrajj jan wali arunacampiw jupa toke parlasa jisc'achäyäta, uñisisaw arcnakaraquïyäta. Uqham lurctsa ucasa, Diosajj nayarojj qhuyapayasituwa, ucapachajj nayajj janïraw iyawsirïcäyätti, janiraquiw cuntejj lurcäyäta ucjja yatcäyätti.\nUcatwa nayataquejj Tatitun bendicionapajj wali jach'änjja, uqhamarac iyawsañasa munasiñasa jiwasan utji Tatit Jesucristoncatas laycu.\nAcajj chekawa, takeniw acjj iyawsapjjañapa: Cristo Jesusajj aca orakerojj juchararanacar khespiyiriw juti, ucanacatsti nayaw nayrïrïtjja.\nUcatwa Diosajj nayatjja qhuyapayasitänjja, Jesucristojj nayjjaru take munasiñapa uñacht'ayañapataqui. Uqhamatwa nayajj nayrakat iyawstjja, nayar uñtasina mayninacajj jupar iyawsapjjañapataqui, uqhamat wiñay jacañanïpjjañapataqui.\nTimoteo, nayan wawajja, aca ewjja chursma suma nuwasïwi nuwasiñamataqui iyawsañampi suma chuymampiraqui, cunjämtejj jilatanacajj nayrajj jumatjja parlapjjäna Diosan sutipana uqhamarjama.\nMayninacajj chuymanacapar jan ist'apjjatapatwa, iyawsäwinacapanjja aynacht'apjje.\nHimeneompi Alejandrompejj uqhamaraquiw lurapjje, ucanacarusti nayajj Supayaruw catuyta arunacapampi Diosar jan juc'amp jisc'achapjjañapataqui.


1 Tesalonicenses 1 - Holy Bible [Aymara Bible 1997] - (1Tes 1)\nNaya Pablo, Silvanompi uqhamarac Timoteompiw Tesalónica marcan iglesianquir jilatanacaru aca carta apayanipjjsma, cawquïr jilatanacatejj Dios Awquiru, uqhamarac Tatit Jesucristor mayachatäpqui ucanacaru. Dios Awquisajja jumanacarojj bendispan, uqhamarac sumancañapas jumanacampïpan.\nTake jumanacatjja Diosarojj yuspagarapjjapuntwa, oracionanacajjanjja jumanacat amtasipjjapuntwa.\nDios Awquisan nayrakatapanjja jumanacatjja amtapjjtwa kawkha iyawsañampis irnakapjjta, kawkha munasiñampis sirvipjjta, uqhamarac Tatit Jesucristosar suyt'añanjja ch'amamp sayt'apjjatama.\nJilatanaca, Diosajj jumanacarojj munasipjjtamwa, yatipjjaractwa jupa jumanacar ajllitapa.\nCunapachatejj nanacajj khespiyasiñ arunac parlapcäyäsma ucqhajja janiw nanacan arunacajjaquïcänti, jan ucasti Kollan Ajayun ch'amapampiw parlatäna, uqhamarac aca arunacajj chekätap yatisinaraqui. Jumanacajj yatipjjtawa cunjäms jumanac taypin sarnakapjjtjja, jumanacan asquinacamataqui ucjja.\nJumanacajj nanacaru uñtasaw sarnakapjjta, uqhamarac Tatituru uñtasa. Ucatsti Kollan Ajayojj churapctam uca cusisiñampiw Tatitun arunacapjja catokapjjta, jach'a t'akhesiñanacsa catokapcsta ucasa.\nUqhamat jumanacajj mä sum sarnakañ uñacht'ayapjjtajja take ucsa Macedonianquiri, uqhamarac Acaya tokenquiri jilatanacaru.\nUqhamatwa jumanacajj Tatitun arunacapjja yatiyapjjta; janiw Macedonianacti ni Acayanacsa, jan ucasti takewjanwa jumanacan Diosar iyawsäwinacaman utjatapajj yatisi, uqhamïpanjja nanacanjja janiw cuna sañanacajjas utjquiti.\nJan ucasti, jupanac pachpaw parlapjje nanacajj tumpapcsma ucjjatjja, sapjjaraquiwa sum jumanacajj nanacar catokapjjatama, uqhamarac yahka diosanacarus jaytanucjjapjjatama chekpach jacquiri Diosar arcañataqui, ucatsti jupar sirviñ kalltañataqui.\nUqhamaraquiw parlapjje jumanacatjja cunjämtejj Jesusar alajjpachat cutt'aniñap suyapcta ucsa, cawquïrirutejj Diosajj jiwatanac taypit jactaycänjja ucaru. Jupaw ajjsarcañ mutuña jutqui ucatjja khespiyistu.\n1 Tesalonicenses 1:6\n1 Tesalonicenses 1:7\n1 Tesalonicenses 1 / 1Tes 1\n1 Tesalonicenses 2 / 1Tes 2\n1 Tesalonicenses 3 / 1Tes 3\n1 Tesalonicenses 4 / 1Tes 4\n1 Tesalonicenses 5 / 1Tes 5


Isaías 13 - Holy Bible [Aymara Bible 1997] - (Isa 13)\nBabilonia toke profecía arunaca, Amoz chachan Isaías yokapaw unañchäwi toke catokäna:\n“¡Mä k'ara kollun nuwantasiñataqui! chimpu aptapjjam. ¡Soldadonacarusti nuwantañataqui arsupjjaraquim! ¡Ampar aytapjjam sarantapjjañapataqui jach'a jilïrinacan puncunacap cheka mantasa!\nWali ch'amani jakenacajjarojj niyaw jawsjjta, guerran alek nuwasirinacajjarusti arojja churaractwa, qhitinacatejj atipjatajjat cusisipqui ucanacaru, mutuyäwejja uñacht'ayañapataqui.”\nKollunacansti walja jakenacan arnakasitanacapaw ist'asi. Marcanacan khothutitanacapas ist'asiraquiwa, cawquïri marcanacatejj tantacht'asqui ucanacana. Take ch'amani Tatitusti jupanacarojj uñaquiparaquiwa, qhitinacatejj nuwantasiñataqui janc'aquïpqui ucanacaru.\nWararipjjam, Tatitun urupajj jac'anquiwa, take ch'amani Tatitun lekt'asinitapawa purini.\nUcapachasti take jakenacaw ch'am jiwt'ayasipjjani, janiw cunataquis ch'amanacapajj utjcjjaniti,\nwali sustjataw kheparapjjaraquini. Mä jach'a t'akhesiñampi, llaquisiñampiw jupanacarojj jutaraquini, wawachasiri warmjamaw aykoñampi k'ewisipjjaraquini. Jupanaccamaw sustjata uñcatasipjjaraquini, p'enkasiñatsa ajanunacapajj naqharaquiniwa.\nTatitun urupajj purinjjewa, ajjsarcañ uruwa, colerasiñampi phokhantataraquiw naqhi, aca orakerusti ch'usa wasara tucuyaraquini, uqhamaraqui jucharar jakenacarus tucjaraquiniwa.\nWarawaranacasti janiw juc'ampi alajjpachanjja khancjjaniti, intis jalsuncasaraquiw ch'amact'jjani, phajjsis janiraquiw juc'ampi khancjjaniti.\nTatitusti siwa: “Acapacharojj ñankha luratapatjja mutuyäwa, ñankha jakenacarusti, jake jiwayatanacapatwa mutuyaraquï. Jach'a jach'a tucur jakenacarusti uca jach'a jach'a tucuñapjja tucjäwa, ñankha khoru jakenacarusti jisc'achjaraquïwa.\nJakenacasti k'alaw tucusini, Ofiranquir suma korit sipansa juc'aniquïpjjaniwa.\nUcapachaw alajjpachajj qhathatini, orakes yakha chekaruw jittaraquini, uca urun nayan colerasitajj laycu, colerasiñajjajj sinti jach'ätap laycuraqui.\n“Uca urunjja jakejj alisnakat taruja animaljamäniwa, jan ucajj ananucut tamjama, janiraquiw qhitis jupanacarojj mayjaru anthapirejj utjquiti. Sapakat mayniw marcapar cuttjjaraquini, pachpa orakeparuw jaltjjapjjani.\nQhititejj jicjjatayascani ucasti puñalampi chhokhontataw uñjasini, uqhamaraqui qhititejj catjayascani ucasa jiwayataw uñjasiraquini.\nJupanacan uñjcataw jisc'a wawanacaparojj oraker jisctas jiwarayapjjani; utanacapas aparataraquïniwa, warminacapas warmisitaraqui.\nJupanacataquisti Medo jakenacwa sartayaraquëjja, uca jakenacasti janiw kollketjja llaquisipquiti, janiraquiw jupanacataquejj koris jila alanïcaraquiti.\nWaynanacarojj flechanacapampiw tincurayaraquini. Ucqha nacir asu wawanacatsa janiraquiw qhuyapt'ayasipquiti, jisc'a wawanacatsa janiw qhuyapt'ayasipcaraquiti.\nMarcanacataqui mä perlasjamäqui uca Babiloniasti, caldeo jakenacataqui korir uñtatäcaraqui uca marcajja, Sodoma, uqhamaraqui Gomorra marcjamaw tucusini, cunapachatejj nayajj uca marcanacar t'unjcäyätjja uqhama.\nJanipuniw jakejj ucanjja juc'ampi utjcjjaniti, janipuniw qhitis ucan juc'ampi jacjjaniti. Arabe jakenacajj janiw mayampsa ucar purisajj carpanacap sayt'ayascjjapjjaniti, janiraquiw awatirinacas uywanacapjja ucan samart'aycjjapjjaniti.\nUcansti monte phisinacaquiw utj-jjani, utanacansti jucunacaquiw phokhantatäjjani, cunayman avestruz sat jach'a jamach'inacaquiw ucan utj-jjani, cabritonacaquiraquiw aywtjjani.\nReyinacan utjañ utanacapansti kollu anunacaquiw wararjjani, suma c'ajquiri palacionacansti kamakenacaquiw utj-jjani. Babilonian urupasti jac'ancjjaraquiwa, janiw walja urunaca kheparcjjeti.”


Global Voices Aymarata » May may aru sarawtuqit sarantayañäni Tayka arun urup aka 2018 maran amtkasin tayka arunak qillqapxañäni · Global Voices Aymarata » Print\nJaqukipäw uñt'ayata/apkatata 18 Anata phaxsi 2018 20:08 GMT 1\t · Qillqiri Rising Voices (es) ukan jaqukipiri\tKelly Raquel Sare Llapo, Victoria Tinta Quispe\nCategoria-naka: Citizen Media, Anuncios, Rising Voices\nTayka arunakan urup amatañ uruwa  ukax jach'anchayañataki ukat saräwinak aru saräwinak uraqpachan uñacht'ayañatakiw utt'asiwayi, Internet uksan yaqha apnaqäwinakamp arunak uñt'ayañataki, juk'ampiw arunakar ch'amanchasma.\nMaymarax walja jila kullakanakaw meme ukanak qillqt'asin chikachasiwayapxi jupanakaruw uñt'awaytanxa, berrichón-borbonés , kruk , fulfulde , wiradjuri , quechua , ukat kwak̓wala.  Walja arunakanw meme ukanakax Internet uksan uñt'ayasiwayi. Akanx maymaratx juk'a arunakanw  uñt'ayasi:\nMä kutimpi, aka yant'äwix Rising Voices  uksat wakicht'ata ukatx Living Tongues Institute , First Peoples’ Cultural Council , Indigenous Tweets , Endangered Languages Project , ukharux proyecto de diversidad digital de lenguas  ukat juk'ampinakaw ch'amancht'apxi. Tayka aruman qillqt'as chikanchasiñamatakiw jawillt'apxtama.\nChikanchasiñatakix aka sitio web de desafío (http://memeML.org ) ukan uñxatasma, ukanx jamuqa jikxatasma, arunak qillqt'asma, ukatx sutinchasmawa. #MemeML uka qillqañamawa, ukatx kawkirs redes sociales uksan apanaqtax jäs ukaruw apkatasin uñt'ayata. Yaqhar sutinchañ janipuniw armasitäti ukhamat jupar jawillt'arakism tayka arupan qillqt'añapataki.\nUraqpachar arum uñt'ayas irnaqir mä tamast ukhax nänakar chikancht'asipxañamatakiw thaqhapxta. Ukakipkarakiw arunak jaqukipir yanapt'asirinak thaqhasipkta, 150 aruw jaqukipapxañapa ukat walja aru qillqta uñt'ayat sitio ukaruw apayapxañapa. sitio  akanx 35 aru qillqataw utji jichha marax juk'amp yapxatañ munapxta. Juk'ampx akaruw jiskt'anipxasma .\nURL to article: https://aym.globalvoices.org/2018/02/9047\n Tayka arunakan urup amatañ uruwa: https://es.wikipedia.org/wiki/D%C3%ADa_Internacional_de_la_Lengua_Materna\n juk'a arunakanw: https://es.globalvoices.org/2017/03/08/echemos-un-vistazo-al-desafio-de-memes-en-lengua-materna-2017/


Bible in one year - Aymara Bible 1997 - December 11\n1. Cunapachatejj Efrainanquir jakenacajj parlapjjän ucqhajja, Israelanquir yakha tribunacajj juparojj ajjsarapjjänwa; ucampis Efrainajj jiwawayjjewa cunapachatejj juch lurcäna Baal diosaru yupaychasa uca urutpacha.\n2. ¡Jichhas juchjja lurasipcaquiwa! Kollkenacap umatatayasinsti c'ari diosanacwa lursusipjje, cunjämarutejj munapqui uqhamaru, yakha diosanac luririnacan amuyuparjamaraqui. Ucatsti sapjjaraquiwa: ‘Sacrificionac loktapjjam’ sasa. Jakenacasti vaca kallur uñtata c'ari diosanacaruw jamp'atipjje.\n3. Ucatwa jichhajj alba urpur uñtata, willjta sullar uñtataraqui mäqui chhaktapjjani, thayan apat t'unar uñtata, cocinat mistur jiwk'er uñtataraqui.\n4. Tatitojj siwa: “Naya Tatituwa juman Diosamätjja, Egiptonccäyätasa ucqhatpacha; jan qhitirus Diosamatjja uñt'asimti, jan ucasti nayaruqui, nayaquiraquïtwa juman khespiyirimajja.\n5. Nayaw uca nina ch'alla orake wasaranacanjja imaraquïyäsma.\n6. “Ucampisa cunapachatejj jumanacan mank'añanacamajj jilarjjän ucqhajja, chuymanacamanjja wal jach'achasipjjäyätajja, nayatsti armasjjapjjaraquïyätawa.\n7. Ucatwa jichhajj jupanacataquejj nayajj mä leonar uñtatäyäjja, cunjämtejj mä leopardojj thaquinjja mank'antañataqui suyjjatquejj uqhama.\n8. Wawanacap chhakhayasiri osar uñtataraquiw jupanacarojj thaquin jicjjatä, ucatsti jisc'a jisc'a chuymapjja tucjä. Mä leonar uñtataraquiw pachparu jupanacjja mank'antä; mä monte animalar uñtataw jupanacarojj tucjä.\n9. Tucjämaw jichhajj, Israel, janiraquiw qhitis jarc'akcätamti.\n10. Jichhasti, ¿cawquincarac reyimasti take marcanacamana jumar khespiyañataquisti? ¿Cawquincarac jilïrinacamasti, qhitinacarutejj reyinacsa maycayäta ucanacasti?\n11. Jumampi coleratäsinwa reyinacjja churayäsma, ucatsti coleratäsinracwa jumatjja apakjjsma.\n12. “Efrainan ñankha luratanacapajj kellkatawa; jucha luratanacapasti suma kellkantataraquiwa.\n13. Israelarojj naciñap horasajj purinjjewa, ucampis mä jan wali wawawa, janiraquiw naciñataquis suma waquicht'asquiti, uqhamat sum naciñapataquejja.\n14. ¿Sepulturatjja jupanacar khespiyaraquïti? ¿Jiwañatsa khespiyaraquïti? ¿Jiwaña, cawquincarac t'unjiri jach'a ch'amamasti? ¿Sepulcro, cawquincaraqui jan wali lurañanacamasti? ¡Janiw aca jakenacatjja juc'ampi qhuyapayascjjäti!”\n15. Israelajj mä suma pankarar uñtatäcchinisa, inti jalsu toket thayajj jutani, wasaran wali thayquis uca Tatitun thayapa, ucatsti uma jalsunacapsa, phuch'unacapsa k'alwa wañt'ayani. Uñisirimaraquiw apasjjani suma alhaja imasitanacapsa.\n1. ¡Cuttanjjam, Israel, Tatit Diosamaru, jucham laycuw aynacht'tajja!\n2. Tatitur cuttanjjapjjam, aqham mayt'asisa: “Perdonapjjet take ñankha luratanacajjata, suma chuymampirac catokapjjeta, nanacan jumaru yupaychatanacajj-jja.\n3. Asiriajj janiw khespiyapquitaspati, janiraquiw caballotsa jaltapquiristti. Janiraquiw jichhajj: ‘Nanacan Diosajja’ sapcäti, cuntejj nanacajj lurasipcta ucanacarojja, juma sapanacwa Tata, wajchajj qhuyapayasiñjja jicjjati uca laycu.”\n4. Tatitojj siwa: “Naya contra sayt'asitanacapatjja kolljjatjjäwa; jupanacarusti munasiraquïwa jan waquiscchi jupanacar munañajj ucasa, jupanacataqui colerasitajjasti apartjjaraquituwa.\n5. Israelataquejj mä sullar uñtatäyäwa, jupasti lirio pankarjamaraquiw pankart'ani. Saphinacapasti monte Libanonjama suma saphintataraquïniwa;\n6. layminacapasti olivos kokan layminacapjamaraquiw jach'ar saratatapjjani, k'aphipasti Libanonquir cedronacan k'aphinacapjamäniwa.\n7. Israelajj wasitatwa nayan arjjatata jacani; ucatsti trigor uñtataraquiw jilapjjani, uva alir uñtataraquiw pankart'ani, ucasti wali aytatäpjjaraquiniwa Libanonquir vinjama.\n8. Efrainasti saraquiniwa: “Cunäpas jichhajj c'ari diosanacajja” sasa. ¡Nayaw uñjasta, imasiracta marcajjarojja! Nayajj mä pino kokjama ch'ojjñaquipunïsctwa, nayanwa marcajjajj achupjja jicjjataraquini.”\n9. Yatiñani, uqhamaraqui ch'iqhi jakenacajj aca arunacjja amuyt'apjjpan: Tatitun thaquipajj chekapawa, cheka jakenacaquiraquiw ucanjamjja sarapjje; ucampis ñankha jakenacajj uca thaquinjja liwisipjjewa.\n1. Tatay, ñankha lurir jaket jarc'akasita, khoru arun jaket imjjatita,\n2. jan wali lurañanac chuymapan amtapjje, sapüruw nuwasiñanac utjayapjje.\n3. Lajjrapajj asïrunacan lajjrapjam waquichatawa, arunacapasti catarinacan mich'ipjamawa.\n4. Tatay, ñankha lurir jaket arjjatita, khoru jakenacat imjjatita, tincuñajjatac sipitanac waquichirinacat jarc'aketa.\n5. Qhä jach'a jach'a tucur jakenacajj sipitanac waquicharapipjjetu; ñankha luririnacajj känanac jant'actatarapipjjetu, sarañajjarusti sipitanac uchantarapipjjetu.\n23. Jach'a jach'a tucuñajj jakerojj jisc'aruw tucuyi, ucampis jisc'aru tucuñawa jach'ar aptatäñjja utjayi.\n1. Acajja cuntejj Diosajj Jesucristor uñacht'aycäna ucawa, uqhamat jupajj sirvirinacaparu yatiyañapataqui, cunatejj janc'aqui lurascani ucjjata. Jesucristojj aca uñacht'äwjja mä angelap tokwa Juan sirviriparu yatiyi.\n2. Juan sirviripasti cuntejj uñjcatayna ucjja uqhampachwa arsu. Jupasti Diosan testigoparaquiwa cuntejj Jesucristojj arscatayna ucanacata.\n3. Wali cusisiñaniwa qhititejj aca arunac leequi ucajja. Wali cusisiñanïpjjaraquiw qhitinacatejj Diosat catokat aca arunaca ist'apqui, uqhamarac uca arunacarjam sarnakapqui ucanacajja, uca urusti niya jac'äjjaraquiwa.\n4. Naya, Juan, aca cartanac kellkasin apayta Asia tokenquir pakallko iglesianacaru. Catokapjjam jumanacajj Diosan bendicionapa, uqhamarac Diosan asquipsa. Uca Diosasti utjascapunïnwa, utjascaquiwa, jichhas utjascaquiniwa. Uca pachparaqui catokapjjam Diosan tronopan nayrakatapanquir uca pakallko ajayunacatsa.\n5. Diosan cheka testigopa Jesucristotsa catokapjjaraquim bendicionapjja. Uca Jesucristowa jiwatanacat nayrïri jactirejja. Take acapach reyinacjjarus jupajj munañaniraquiwa. Jesucristojj jiwasarojj walwa munistu, juchanacasatsa wilapampiw jarekestu.\n6. Ucatsti reyinaca sacerdotenacaracwa jiwasarojj tucuyistu Dios Awquiru sirviñasataqui. ¡Jach'a cancañasa, munañanïñasa jupancaracpan wiñayataqui! Uqhamäpan.\n7. ¡Uñtapjjam, Tatitojj kenay patanjam jutasqui! Takeniw uñjapjjani. Jupar chhojjriñchirinacas uñjapjjaraquiniwa. Take marcanacasti jupar uñjasajj wal jachapjjani. Jïsa, uqhampunïscaniwa.\n8. “Nayätwa kalltasa tucuyasa, A, Z letranacjama”, siw jach'a ch'amani Tatitojja, uca Diosasti utjascapunïnwa, utjascaquiwa, jichhas utjascaquiniwa.\n9. Naya, Juanajj, jumanacan jilamätwa, jumanac chica t'akhisiriraquïtwa, Diosan ajllit marcapana, uqhamarac paciencia chuymtï Tatitojj churquistu ucana. Diosan arunacap parlatajj laycu, Jesucristot yatiyatajj laycuraquiw nayajj Patmos sat islan preso catutäscäyäta.\n10. Cunürutejj Tatitun urupäcäna uca urunwa nayajj Kollan Ajayun apnakata uñjasta, ucatsti mä jach'a aru ist'ta khepäjjajjat art'asiniri. Uca arusti mä trompetas phust'ascaspa uqhamänwa, ucatsti saraquituwa:\n11. “Nayätwa kalltasa tucuyasa, A, Z letranacjama. Cuntejj uñjcta ucanacsti mä libroru kellkam, ucatsti Asia tokenquiri pakallko iglesianacar apayam. Uca iglesianacasti acanacawa: Éfeso, Esmirna, Pérgamo, Tiatira, Sardis, Filadelfia uqhamarac Laodicea.”\n12. Uca aru ist'asinsti khepäjjaruw uñaquipasta, qhitis parlanpachïtu uc yatiñataqui, ucatsti korit lurata pakallko candelabronac uñjta.\n13. Uca candelabronac taypinsti mä jakjam uñjaracta, niyas Jaken Yokapar uñtata. Isipasti cayucamänwa, pechopäqui ucqharusti mä kori cinturonampi muytata.\n14. Ñic'utapasti t'awrjama, jan ucajj qhunjama wali jank'önwa, nayranacapasti akasquir ninjamaraquïnwa.\n15. Cayunacapasti wali lliphipquirïnwa mä suma llijquiri, uqhamarac hornon ninamp nacsuyata broncer uñtata. Arupasti wali ch'amaniraquïnwa, walja jawiranacas sarcaspa uqhama.\n16. Cupi amparapansti pakallko warawaranacaw utjäna, lacapatsti purapar arini mä espadaraquiw mistusincäna; ajanupasti intejj wal khant'quis uqhamänwa.\n17. Uqham uñjasinsti, jiwatjamaw cayunacaparu liwnoktta. Jupasti cupi amparapampi lokjjatasinjja situwa: “Jan ajjsaramti; nayätwa kalltasa tucuyasa.\n18. Nayajj jacasctwa jiwatäcchïyäta ucasa. Jichhasti wiñayataquiw jacascta. Jiwañan llavepsa nayaw catta, jiwatanacan utjäwipan llavepsa nayaw catta.\n19. Kellkam cuntejj uñjctas ucjja, cunatejj acat kheparojj utjqui ucsa, cunatejj acat kheparojj utjcani ucanacsa.\n20. Cupi amparajjan pakallko warawaranac uñjctas, uqhamarac pakallko kori candelabronac uñjctas ucanacajj aqham sañwa muni: pakallko warawaranacajj uca pakallko iglesianacan angelanacapawa; pakallko candelabronacasti pakallko iglesianacaraquiwa” sasa.


Wali aski isturyanaka Aka tuqita Francés\n20 lapaka phaxsi 2011\n25 taypi sata phaxsi 2011\nIsturyanaka Aka tuqita Francés\n21 willka kuti phaxsi 2016\nQillqiri Abdoulaye Bah · África Subsahariana\n25 lapaka phaxsi 2015\nActivismo web africano ukax Dakar ukawa, Senegal uksanw 26 – 28 lapaka phaxsin apasini\n26 uru lapaka phaxsit Dakar ukan blogueros senegaleses ukat guineanos Africtivistes jupanakax uñt'ayapxäni.\nMoctar Dembele ukat Gerard Niyondiko pani yatiqirinakax Africa markan morbilidad jiwayir usu tukhañatakiw sarantasipki.\nQillqiri Rakotomalala · África Subsahariana\nMadagascar markanx umaw aynacht'ayawayi. Markachirinakax redes sociales uksanw jamuqanak uñt'ayapxi.\nQillqiri Abdoulaye Bah · Enlace · Europa Occidental\n1 sata qallta phaxsi 2012\nQillqiri Ahmed Medien · Medio Oriente & Norte África\n12 qasäwi phaxsi 2012\nQillqiri Salah Almhamdi · Medio Oriente & Norte África\nQillqiri Francois-Xavier Ada-Affana · África Subsahariana\nAfrica Markan Pelot anatañ jach'a yant’asiwix Batana, Guinea Ecuatorial uka markanakan qallti, 21 uru saraqkipan chinuqa phaxsita, ukampiw kimsa simana wali jach’a atipt’asiwix qallanti. Pelot...\n28 chinuqa phaxsi 2012\nKimsa tunka mayan urunaka saraqkipan jallu qallta pasita, Deido, Camerún capital financiera markanxa, markachirinakamp mototaxi q’iwirinakampix mä ch’axwaw utjayapxatayna. Walja cameruneses internautanakax säpxiwa, aka ch’axwawinakax...\n8 taypi sata phaxsi 2011\nQillqiri Philippe Menkoue · África Subsahariana\n24 sata qallta phaxsi 2011\nQillqiri Thalia Rahme · África Subsahariana\nOumar Dembelé ukar uñt’añäni, Zambougou yatiñ utan yatichiriwa, Cinzana-Gare markata, ukax Ségou chiqawjan jikjatasi, Mali. Ukampirus, Oumar Ségou Villages Connection ukan chikanchasiwayi, Rising Voices uka...


¿Irán markax niyat «aski kust’at internet » ukanixani? · Global Voices Aymarata\nJaqukipäw uñt'ayata/apkatata 30 Chinuqa phaxsi 2012 8:16 GMT\nAka blog ullart'apxañäni Français, عربي, Español, English\nIrani markax yatiyäwinak aka internet tuqin uñstayañx atipt’ayaschispaya, ukhamarakiw yaqha machaq yänakamp yant’asipki, jisnawa: k’achhak sarantañapa, ukhamaraki yaqha internet nacional uñstañapkama. Parlamintu Irani ukan irnaqirinakapax ukhamarakiw wal ch’axwapxatana.\nJilïr Iraníes irnaqirinakax aka internet tuqirux mä wila wartawis utjkaspa ukham uñjapxi, ukhamarakiw redes sociales ukanakarus uñjapxi. Walja maranakaw jupanakpach sapxi [en] walja patak sitios web ukan filtratapa ukhamaraki blogs ukanakan turkakipawinaksa. Jichax walja bloggers\nukanakaw yatiyanipxi [fa] kunatix Sistemas Computarizados Corporativos Irán markatx [fa] sapxiw kaukiritix wal ch’amañchatan Iran markan nayrar sartañapatakix qhiparstañapaw aka red ukatx ukhamaraki markpachata, ukhamat yaqha uñstaña pachpa markankiri.\nMehdi Jafari gracias a La Voz Verde de la Libertad\nTaypi sat tukuy phaxsinxa, walja bloggerunakaw wali kusisitapxatäna, mayni jilïrir jawsayapxatapata, “Filtrar ukax janiw yäqastiki” sasaw arst'atayna. Mehdi Jafari, jilir irpirix aka tecnologíax khaysa Organización Estudiantil Basij waynanaktuqit yanapirix régimen islámico tuqitxa), sasiwaykakitänawa kunatix patak iraníes markachirix khaysa Facebook tuqirux mantasipkakiw sasina ukampirusa aka sitio ukax filtratajaspaw Irán markanx ukat aka 300 000 sitios web utjki aka persa tuqinx ukhamarakiw creencias religiosas ukatx nacionales ukanakatxa wal ch’axwasipkaraki.\nUkhamarakiw Jafari jaqix aka estadisticas ukanatx jan kuns sawaykiti.\nJichhax walja bloquers uñt'atanakaw uñt'ayatäna [fa] que Sistemas Computarizados Corporativos de Irán jas ukanx [fa] satayna.\nRezaTaghipour ministru yatiyirix aka tecnología ukhamaraki comunicaciones ukatx mä jaysañ churañaw sasaw satayna, kunati aka amatax wali kusachispay nayrar sarantañataki jisnaw mä “internet limpia” sasa [yaqha suti amtañataki “internet nacional”] ukhamrakispawa.\nMä “internet limpia“ uk uñacht'aytana.\nMa internet quma Irán markataki uñist’awi akirimp '102 broom' de Nesster khaysa Flickr tuqina (CC BY-SA 2.0)\nJichha phaxsinakansti, iraníes bloggers ukanakax wal sartasipjatäna, yatiyawinak “internet limpia” utjk ukatuq lurañataki. Ukhamarakiw aka blogger Unirani ukham sutin jaqix aka amtäwix Republica Islámica ukanx mä t’isktäwiw nayrar sartañataki sasin arst'atayna. Yaqha blogger Visionthetruth ukham sutin kunawsatix internet ukax nacionalisatanix, ukhax satélites ukaw utjañapataki sasin sawayarakitayna .\nWalja maraw aka internet amta tuqitx ch'axwata. Iraníes ukanakax jichhakiw kunans iyaw sapxi, ukampirusa janiw sum amuyaskchispati aka amtaxa ukhamwa arsupxi.\nDonayeh Eghtesad, mä diario iraní,tuqinkirix qillqt’awayiw [fa] aka 2010 maranxa:\nEl proyecto fue una iniciativa hace cinco años del gobierno de Ahmadinejad y aún le quedan cuatro años antes de estar operativo… hay una cortina de ambigüedad sobre este proyecto. No está claro qué, dónde, cómo y quién usará la internet nacional… El ministro de comunicación y tecnología, Reza Taghipour, dice que la internet nacional será una red rápida y de banda ancha dentro del país que responderá a las necesidades electrónicas del gobierno… en el presente, la internet local es facilitada por compañías privadas, pero el Ministerio de Comunicaciones está investigando la posibilidad de hacerlo por sí mismo.\nAka amtaxx phisqa maranakatpachxay amtatachisapana kuwirnu tuqitx jisnawa Ahmadinejad uka jaqimpi ukampirus pusi maranakay utjaskchispa, ak nayrar sarantayañatakix janiw utjikit suma qhananchäwi. Aka amta janiw sum qhanakiti, kunawsas, kunjams ukat khitis internet nacional ukx apnaqani. Ministru comunicación ukhamaraki tecnología ukäniti, Taghipour sutinix internet nacional ukax jank'akipi sarantanix ukhamarak wali kust’atanis aka manqha markanx kunati wakisiriniw kuwirnu tuqitakix jichhax internet ukax churataw compañías privadas ukanakampi sasin arst'atayna, ukatsti Ministru de comunicaciones ukax yatxataskiw kunjams jupa pachpa luraspa uka.\nQhipa maransti, Hamshari ukax mä sitio web iraní yatiyäwinakaw yatiyañatak qillqasi [fa] internet nacional ukax nayra sañ muni. Ukhamarakiw akanakat yatirir jawsayapxi, kunati jiski uka amta thaqhiw 100% mantawi ukhamaraki jaqunuqjaña yaqha markan internetapanak, janiw walikiti apnaqañatakix ukhamaraki nayrar sarantañatakix.\nUkhamax internet nacional ukax khitin munatasa kuwirnutatï jan ukast Ahmadinejad ukatacha. Hamashari jupan amuyupansti parlamento iraní ukax janiw munkanti [fa] $10 waranq churaña aka phisqa nayra maranx, kuwirnur mayisa qullq yaqhawxat thaqañapa.\nJan sinti nayra san munkaspa aka amuyux “internet nacional” ukax ministru iraní comunicación tuqitx Reza Taghipour ukham sutini ukax yaqha sut churarakitana:apnaqasa [fa]aka sutx jallupach phasi 2010 marana. Jupax sawayiw chhaqhayxañ qañu internetanaka ukat sum uñjaña jaqinakaru. Siw nayraqatx internet ukax uñstayataw sum jakasiñasataki, jichhasti* qañunakaw ukan utji. Aka Ministru Comunicación tuqitsti siwa, [fa] aka quma internetansti janiw utjkaniti yanqhachawinakax, ukhamaraki justhasiwinakas.\nAlireza Shirazi,software uka utt'ayirix blogueotuqin arsutayna, [fa] janiw qhanakit internet limpia ukaxa sasina, ukhamatix suma sartäwi chursp ukhax inas jan Facebook, Twitter, Flickr ukat Myspace ukanakax utjchispati.\nJichhax internet limpia ukat arsusi, inas jisna mä internet Halal [en],inas Frankenstein virtual ukhamsasirakchispa. Kunjam sañ munapsta ukampirus internet iranix pachpakiskaniwa.


Tunka maranx pä waranq waranq markachirit jilaruw Juana Azurduy Paylläwimpix yanapt'awiyata\nEvo Morales Jilïr Irpirix Juana Azurduy Paylläw utt'ayat Chukiyawun amtaski (Jamuqa: UCP)\nEvo Morales Jilïr Irpirix Juana Azurduy Paylläw tunka mara utt’ayat jichhürux amtawiyi, kunjams uka paylläwimpix jan taykanakan jiwapxañapatak ukhamarak phisqha maranit sullakanakar manq’atuqut ch’amachasiwiyi ukxats arsuwiyarakiwa.\nQhipa tunka maranx 1.001.975 wawan warmimpir 1.262.960 wawampiruw aka paylläwimpix yanapt’awiyata sasaw Gabriela Montañox arsuwiyi, jupax K’umar Jakañ Uñjir Kamanarakiwa.\nJuana Azurduy Paylläwimpix 90% warmiw Bolivianx qullirimp usupkipan uñjayata, ukhamatw warminakamp wawanakapampix jan jiwañar purt’asiwiyapkiti sasaw arsuwiyi.\n“Irnaqañ Amtanak Wakichir Kamanamp Qullqichäw Uñjir Kamanampix aka paylläw churañatak aruskipkasax nayrïr tunka maranx juchhikiwiyapxiwa. Jichhax yanapatax amuyasxiwa, ukhamarus sumaptayaskañakiwa” sasaw tata Moralesax arsuwiyi.\nJuana Azurduy Paylläwix khithinakati qullirimp janir uskas, uskas ukhamarak usuqatat uñjayasipki jupanakar churatawa. Pä maranit sullka wawanakax 12 kuti sapa pä phaxsi uñjayasipki jupanakatakis payllatarakiwa. Jan seguronïpki jupanakar churatawa.\nMarkas apnaqir mantawiyapktha ukjatpachx, juk’ampiw warminakar yanapañatakix irnaqatäxi sasaw Jilïr Irpirix sawiyi.\n“Kamach luririnak taypinx, 51% warmiw utji. Taripirinak taypinx 46% ukjarakiwa. Uraqitx 45.6% warmiruw titulunakax churata” sasaw qhanancht’awiyi./RAR


¿Kuna arutsa liytʼäta? Abui Abé Acholi Afrikáans Akha Alemán Altaico Aluro Amárico Angola markan amparamp parlirinakataki Argentina markan amparamp parlirinakataki Armenio Armenio occidental Ateso Atié Aymara Ayá Azerí Azerí (alfabeto cirílico) Bashkir Bassa (Camerún) Bassa (Liberia) Batak simalunguno Batako karo Batako toba Becol Bete Biak Birmano Bislama Bolivia markan amparamp parlirinakataki Boulou Caboverdés Camboyano Cebuano Chabacano Changana (Zimbabue) Chichewa Chiga Chin tiddim Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuabo Chuvash Cibemba Cinamwanga Cingalés Citonga Colombia markan amparamp parlirinakataki Congo Coreano Criollo de Reunión Criollo de las Seychelles Criollo guadalupeño Criollo guayanés Criollo haitiano Criollo inglés de Belice Criollo mauriciano Cuba markan amparamp parlirinakataki Damara Dangme Danés Dayak Diula Duala Efik Embunda Endebele Endonga Endáu Enzema España markan amparamp parlirinakataki Español Estados Unidos markan amparamp parlirinakataki Estonio Ewé Fanti Finlandia markan amparamp parlirinakataki Finlandés Fiyiano Fon Francés Futunés Ga Galés Gitonga Gokana Griego Guaraní Guaraní boliviano Guerzé Gueré Gun Hausa Herero Hiligaynon Hindi Holandés Hunsrik Húngaro Iban Ibanag Ibinda Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Irlandés Isoko Italia markan amparamp parlirinakataki Italiano Javanés Kabiye Kachin Kadazan-dusun Kannada Kaonde Kayin sgaw Kazajo Kazajo (alfabeto árabe Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisii Kisonge Kpelle Krío Kurdo (alfabeto latino) Kwangalí Kwanyama Kyangonde Lahu Lamba Lambya Lari Lhukonzo Lifu Lingala Lituano Lomue Luganda Lugbara Lunda Luo Luvale Macua Malayo Malaysia markan amparamp parlirinakataki Malayálam Malgache Maltés Mam Mambue-Lungu Mapudungún Maratí Mare Mataco Maya Mazahua Mendé Meru Mizo Mongol Moré Myanmar markan amparamp parlirinakataki México markan amparamp parlirinakataki Navajo Ndebele (Zimbabue) Nepal markan amparamp parlirinakataki Nepalés Ngäbere (o guaymí) Nias Noruego Nyaneka Nyungwe Náhuatl (Centro) Okpe Oriyá Oromo Osético Otetela Pangasinán Panjabí (escritura nastaliq) Pidgin (oeste de África) Pidgin camerunés Pidgin de las islas Salomón Pidgin nigeriano Polaco Ponapés Portugal markan amparamp parlirinakataki Portugués de Brasil Portugués europeo Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua de Chimborazo Quichua de Imbabura Quichua de Pastaza Quichua de Tena Rarotongués Romaní (Eslovaquia Oriental) Romaní (Macedonia) Romaní de Macedonia (alfabeto cirílico) Romaní de Serbia Romaní del norte de Grecia Romaní del sur de Grecia Ronga Rumano Runyankore Ruso Rutoro Samoano Sango Sena Senga Sepedi Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Sundanés Swajili (Congo) Tagalo Tahitiano Tai Tailandia markan amparamp parlirinakataki Talian Tamil Tandroy Tankarana Tayik Tetun Dili Tigriña Tivo Tojolabal Tok pisin Tongano Tshiluba Tsonga Tsuana Tumbuka Turco Tuvaluano Twi Tártaro Ucraniano Uhobo Umbundú Urdu Uruund Uzbeko Vezo Vietnamita Wallisiano Waray-Waray Wolaita Xitshwa Yacouba Yao Zandé Zulú chin haka chin haka Chin haka sanguir zotung Árabe Ñanya Ñemba\n“Alajjpach akapach lurir” Jehová Diosajj mayisitanakas istʼiwa (Salmo 115:15).\n1, 2. 1) ¿Kunatsa oracionajj Diosan mä suma regalopajja? 2) Kuntï Bibliajj Diosar mayisiñ toqet yatichki ukjja, ¿kunatsa yatiñasa?\n“ALAJJPACH akapach lurir” Diosatakejja, taqe markanakan jakir jaqenakajj mä uma chʼaqar uñtasitakiwa (Salmo 115:15; Isaías 40:15). Jaqenakajj alajjpachata jan ukajj aka oraqet sipansa wali jiskʼäpkchisa, Salmo 145:18, 19 qellqatajj akham siwa: “[Jehová] Tatitojj artʼasirinakapan jakʼapankaskiwa, taqpach chuymamp jupat artʼasirinakan jakʼapankiwa. Jupar arkirinakan munataparjamaw phoqhe, arnaqasitanakap istʼi, qhespiyaraki” sasa. ¡Uk yatiñajj wali kusiskañawa! Wali chʼamani taqe kun Luriri Jehová Diosajja, jiwasar jakʼachasiñsa oracionanakas istʼañsa wal muni. Cheqansa oracionajj Jehová Diosan mä suma regalopawa, taqeniw oración taypejj jupar jakʼachassna.\n2 Jehová Diosajja, munañaparjam mayisiñäni ukhakiw istʼistani. Ukatakejja kunsa Bibliajj Diosar mayisiñ toqet yatichistu uk yatjjatañäni.\n¿KUNATSA JEHOVÁ DIOSAR MAYISIÑAMA?\n3. ¿Kunatsa Jehová Diosar mayisiñasa?\n3 Jehová Diosajj jupar mayissna ukwa muni. ¿Kunjamatsa uk yattanjja? Mirä amp suma, Filipenses 4:6, 7 qellqat liytʼam. Uka qellqatan kamsisa uk amuytʼam. Alajjpacha, aka oraqe Lurir Diosajj jumat walpun llakisi, kunjamsa jikjjatasta, kuna jan walinakansa uñjasta ukanak jupar yatiyasma ukwa muni.\n4. ¿Kunjamsa oracionajj Diosar jukʼamp jakʼachasiñatak yanaptʼistu?\n4 Oracionajj Jehová Diosar jakʼachasiñatakiw yanaptʼistu. Ukatakejj pä amigonakat parltʼañäni. Jupanakajj llakinakapata, kunjamas jikjjatasipjje, kunsa amuyapjje ukanakat sapa kut parltʼasipjje ukhajja, jukʼampiw uñtʼasipjje. Jehová Diosampejj ukhamarakiwa. Diosajja, Biblia toqew kunanaksa amuyi, kunjam Diosasa, kunsa jutïrin lurani ukanak yatiyistu. Jumajj sapa kutiw Diosampejj parltʼasirakisma, kunjamas jikjjatasta uksa yatiyarakismawa. Ukhamtï lurätajja, jukʼampiw Jehová Diosar jakʼachasïta (Santiago 4:8).\n¿KUNJAMSA DIOSAR MAYISIÑASA?\n5. ¿Jehová Diosajj taqe oracionanakti istʼpacha?\n5 ¿Jehová Diosajj taqe oracionanakti istʼpacha? Janiwa. Isaías profetajj jakkäna uka tiemponjja, Jehová Diosajj israelitanakar akham sänwa: “Oracionanaka walja lurasipkäta ukapachajj, janiw nayajj istʼapkämati. Amparanakamajj wilararkamakiwa” sasa (Isaías 1:15). Ukhamasti janipuniw kuna jan walinaksa lurañasäkiti. Ukanakajj Jehová Diosatwa jitheqtayistaspa, janirakiw jupajj oracionanakas istʼjjaspati.\n6. 1) ¿Kunatsa Diosar taqe chuyma confiyañajj wakisi? 2) ¿Kunjamsa Diosar confiyatam uñachtʼayasma?\n6 Jehová Diosajj oracionanakas istʼañap munstan ukhajja, taqe chuymaw jupar confiyañasa (Marcos 11:24). Apóstol Pablojj sänwa: “Maynitejj Diosar jan confiykaspajja, janiw kunäkipansa Diosarojj kusisiykaspati. Khititejj Diosar jakʼachaski ukajja, jupan utjatapsa jupar taqe chuyma thaqerinakar pago churirïtapsa creyiñapawa” sasa (Hebreos 11:6). Ukampis janiw aleqakejj Diosar confiytwa sañasäkiti, jan ukasti Jehová Diosar confiyatasjja jupar sapüru istʼasaw uñachtʼayañasa (Santiago 2:26 liytʼañataki).\n7. 1) ¿Kunatsa Diosar wali respetompi humilde chuymampi mayisiñasa? 2) ¿Kunjamsa Diosar mayisiñasa?\n7 Diosarojj respetompi humilde chuymampiw oración mayisiñasa. ¿Kunatsa? Ukatakejj mä reyirusa jan ukajj mä presidenterus parlir sarksna ukham amuytʼañäni. Jupanakarojj respetompiw parltʼsna. Jehová Diosajj Taqe Chʼaman Diosawa. Ukhamasti juparojj wali respetompi, humilde chuymampiw parlañasa (Génesis 17:1; Salmo 138:6). Maysa toqetjja, pachpa arunakampi sapa kuti mayisiñat sipansa, kunjamtï parlasktan ukhamwa Diosarojj taqe chuyma mayisiñasa (Mateo 6:7, 8).\n8. Diosar yanaptʼap mayisisajja, ¿kunamp lurañas wakisi?\n8 Jehová Diosar yanaptʼap mayisiñäni ukhajja, ukarjam sarnaqañatakiw chʼamachasiñasa. Sañäni, kunanakatï jakasiñatak munaski ukanak Jehová Diosar mayisiñäni ukhajja, janiw ukhamak jan kun lurasa qheparañasäkiti ni jayrañasäkisa. Janirakiw Diosaw taqe kunsa sapüru churaskitani sasajj amuyañasäkiti. Jan ukasti jan qarjasaw trabajiñasa, trabajo jikjjatasasa taqe chuymaw trabajiñasa (Mateo 6:11; 2 Tesalonicenses 3:10). Jan walinak jaytañatak yanaptʼita sasin Diosar mayisiñäni ukhajja, uka mayisitasarjamaw sarnaqañasa, kunanakatï juchar purtʼasiykistaspa ukanakatsa jitheqtañasawa (Colosenses 3:5). Jichhajja kuna jisktʼanakas Diosar mayisiñ toqet utjaspa ukanakat yatjjatañäni.\nDIOSAR MAYISIÑ TOQET JISKTʼANAKA\n9. 1) ¿Khitirus orañasa? 2) ¿Kunsa Juan 14:6 qellqatajj oracionat yatichistu?\n9 ¿Khitirus orañasa? Jesusajj ‘alajjpachankir Awkiruw’ mayisipjjañama sasaw discipulonakapar yatichäna (Mateo 6:9). Ukatjja akham sarakïnwa: “Nayätwa thakisa, cheqasa, jakañasa. Naya taypikiw Awkin ukar puriñajj utji” sasa (Juan 14:6). Ukhamasti, Jehová Diosarukiw mayisiñasa, uksti Jesús taypiwa jan ukajj Jesusan sutipjjaruw lurañasa. ¿Kunatsa Jesús taypejj Diosar mayisiñasa? Jehová Diosajj oracionanakas istʼañapatakejja, kuna luräwinaktï Jesusajj katoqki ukaruw respetañasa. Kunjamtï Biblian yateqktanjja, Jesusajj jaqenakar juchampita jiwañampita salvañatakiw aka oraqer jutäna (Juan 3:16; Romanos 5:12). Jehová Diosajja, Jesusaruw Jilïr Sacerdotëñapatakisa Juezañapatakisa uttʼayi (Juan 5:22; Hebreos 6:20).\nKawkinkkasasa Jehová Diosar mayissnawa.\n10. ¿Killptʼatapunit Diosar orañasa? Uk qhanañchtʼam.\n10 ¿Killptʼatapunit Diosar orañasa? Janiwa. Jehová Diosajja, janiw kunjamsa jupar mayisiñasa uk siskistuti. Maynejj altʼatasa, killptʼatasa, saytʼatasa, qontʼatasa mayisispawa (1 Crónicas 17:16; Nehemías 8:6; Daniel 6:10; Marcos 11:25). Kunjamas mayisiñäni ukajj janiw Jehová Diosatakejj wakiskirïkiti, jan ukasti kunjam chuymampis mayisiñäni ukaw jukʼamp wakiskirejja. Diosarojja jachʼatsa, chuyma manqhatsa, kawkjansa, kuna horasansa, urusa, arumasa mayisiskaksnawa. Mayiskañäni ukhajj janis khitis istʼkchistanejja, Diosajj istʼitaniwa sasaw confiytanjja (Nehemías 2:1-6).\n11. ¿Kunanakatsa Jehová Diosar mayissna?\n11 ¿Kunanakatsa Diosar mayissna? Kunanakatï Dios nayraqatan walïki ukanakwa jupar mayissna. Biblianjja akham siwa: “Jiwasatï munañaparjam kunsa mayiñäni ukhajja, jupajj istʼistaniwa” sasa (1 Juan 5:14). Ukhamajj ¿kunanakatï llakisiykistu ukanakat mayissnati? Jïsa. Mä munat amigosampis parltʼasksna ukhamwa Jehová Diosampejj parltʼasiñasa. Kunanaktï amuyktan, kunanakatï chuymasan utjki ukanakwa jupar yatiysna (Salmo 62:8). Espíritu santopsa mayisiraksnawa, ukaw kunatï cheqapäki uk lurañatakejj yanaptʼistani (Lucas 11:13). Suma amtanakar puriñatakisa, jan walinakar saykatañatakisa yatiñapwa Diosar mayisiraksna (Santiago 1:5). Juchanakas perdonañapatakisa mayisiñasarakiwa (Efesios 1:3, 7). Familiasatakisa, congregacionankir jilat kullakanakatakisa mayiñasarakiwa (Hechos 12:5; Colosenses 4:12).\n12. ¿Kuna toqenakatsa nayraqat mayisiñasa?\n12 ¿Kuna toqenakatsa nayraqat mayisiñasa? Jehová Diosan sutip jachʼañchasiñapataki, munañap phoqasiñapatakiw mayiñasa, ukaw jukʼamp wakiskirejja. Kunanaktï Diosajj jiwas layku lurawayki ukanakatsa yuspärañasarakiwa (1 Crónicas 29:10-13). Jesusajj aka oraqenkkäna ukhajja, kunjamsa mayisipjjañapa ukwa discipulonakapar yatichäna (Mateo 6:9-13 liytʼañataki). Jupajja, Diosan sutipajj jachʼañchatäñapataki, mä arunjja santot uñjatäñapatakiw nayraqat mayipjjäta sasaw säna. Ukatjja, Diosan Reinopajj jutañapataki, munañapajj aka oraqen lurasiñapatakiw mayipjjarakïta sasaw sarakïna. Ukjjaruw kunanaktï munapkta ukanak mayisipjjasma sasaw säna. Diosan sutip jachʼañchasiñapataki, munañap phoqasiñapataki nayraqat mayktan ukhajja, kunas jiwasatak jukʼamp wakiskirejj ukwa uñachtʼaytanjja.\n13. ¿Qhawqha tiempos mayisiñasa?\n13 ¿Qhawqha tiempos mayisiñasa? Bibliajj janiw uka toqet kamskisa. Kunjamsa, kawkjansa jikjjatastan ukarjamaw jayasa jan ukajj jukʼa tiempos mayissna. Amuytʼañataki, janïr manqʼaskasajj inas jukʼa tiempok mayissna, ukampis Jehová Diosar yuspärañataki, jan ukajj llakinakar saykatañataki mayisiñ munstan ukhajj jaya tiempow mayisiraksna (1 Samuel 1:12, 15). Janiw mayninakamp sum uñjayasiñ laykukejj jaya tiempo orañasäkiti. Jesusajj aka oraqenkkäna ukhajja, ukhamwa yaqhepajj lurapjjerïna (Lucas 20:46, 47). Jehová Diosajj janiw ukham mayisiñas munkiti, antisas chuymatpach jupar mayissna ukwa muni.\n14. ¿Qhawqha kutis mayisiñasa, kunsa ukajj Jehová Diosat yatichistu?\n14 ¿Qhawqha kutis Diosar mayisiñasa? Jehová Diosajj sapa kuti jupamp parltʼasiñatakiw invittʼistu. Biblianjja, ‘oración jan jaytas lurasipkakim’, “oración lurapjjapunim” sasaw qhanañchi (Mateo 26:41; Romanos 12:12; 1 Tesalonicenses 5:17). Jehová Diosajj oracionanakas istʼañatakejj jankʼakiwa. Munasiñapatsa khuyaptʼayasirïtapatsa sapüruw Diosar yuspärañasa. Yanaptʼsa, chʼamsa mayisiñasarakiwa, chuymachtʼita sasinsa mayisiraksnawa. Jiwasatakitï oracionajj wali wakiskirïchejja, sapa kutiw Jehová Diosar mayisiñäni.\n15. ¿Kunatsa oración tukuyarojj “amén” sañasa?\n15 ¿Kunatsa oración tukuyatarojj “amén” sañasa? Amén arojj “ukhamäpan” sañ muni. Ukham sasajj kuntï sisktan ukajj taqe chuymätap uñachtʼaytanjja (Salmo 41:13). Maynitï walja jaqenak nayraqatan oración lurañ tukuyani ukhajja, jachʼatsa jan ukajj jiskʼatsa “amén” sañasawa sasaw Biblian yatichistu. Ukham sasajja, kunatï oracionan arsusiwayki ukajj jiwasatak walikïtapwa uñachtʼaytanjja (1 Crónicas 16:36; 1 Corintios 14:16).\n¿DIOSAJJ ORACIONANAKAS ISTʼPACHATI?\n16. ¿Diosajj cheqapunit oracionanakas istʼpacha? Uk qhanañchtʼam.\n16 ¿Diosajj cheqapunit oracionanakas istʼpacha? Bibliajj Jehová Diosat akham siwa: “Jumajj mayisitanakar istʼirïtawa” sasa (Salmo 65:2). Jupajj walja millón millón jaqenakan taqe chuyma mayisitanakap istʼiwa. Diosajj kunaymanitwa mayisitanakasar jaysaspa.\n17. ¿Kunjamsa Jehová Diosajj mayisitanakas jaysistu?\n17 Jehová Diosajj angelanakapampi, aka oraqenkir servirinakapampiw yanaptʼistaspa, ukhamatwa mayisitanakas istʼatap yatsna (Hebreos 1:13, 14). Sañäni, walja jaqenakaw Biblia sum amuytʼañatak Diosar mayisipjjatayna, uka qhepatjja Jehová Diosan Testigonakapaw jupanakar visittʼapjjatayna. Ukham experiencianakajj waljaw utji. Biblianjja, angelanakaw aka oraqpachan ‘suma yatiyäwinak’ yatiyasiñapatakejj yanaptʼasipki sasaw qhanañchi (Apocalipsis 14:6 liytʼañataki). Awisajj jan walinakan uñjasktan ukhaw Diosar yanaptʼa mayistanjja, ukapachajj jilat kullakanakasampiw yanaptʼistu, ukhamatwa jupajj mayisitanakasar jaysistu (Proverbios 12:25; Santiago 2:16).\nJehová Diosajj jilat kullakanakasampiw yanaptʼistaspa.\n18. ¿Kunjamsa Jehová Diosajj espíritu santopampisa Bibliampisa oracionanakas jaysaspa?\n18 Jehová Diosajj espíritu santop toqerakiw oracionasar jaysaspa. Mä jan waltʼäwin uñjasisajj Diosar yanaptʼa mayistan ukhajja, Jupajj espíritu santopampiw uka jan waltʼäwit mistuñatakejj yanaptʼistaspa, chʼamañchtʼarakistaspa (2 Corintios 4:7). Jehová Diosajj Biblia taypiw oracionasar jaysarakispa. Biblia liyisajj yanaptʼir textonakwa jikjjattanjja, ukanakaw suma amtanakar puriñatak yanaptʼistu. Maysa toqetjja, Jehová Diosajj mä jilataru jan ukajj kullakaruw chʼamañchtʼkiri arunak tantachäwin arstʼañapatakejj yanaptʼaspa. Jan ukajja, mä jilïr irpiriw Bibliat mä qellqat liytʼarapistaspa, ukhamatwa Diosajj oracionanakas jaysarakispa (Gálatas 6:1).\n19. ¿Kunatsa janis Diosajj oracionanakas istʼkaspa ukham amuysna?\n19 Ukampis inas awisajj akham jisktʼassna: “¿Kunatsa Jehová Diosajj oracionanakaj jan istʼkpacha?” sasa. Ak amtañamaw wakisi, Jehová Diosakiw kunapachasa, kunjamsa mayisitanakasar istʼani uk yati. Jupajj kunanaksa muntan uksa yatiwa. Inas kuntï munktan uka toqet Diosar mayisiñajj wakisiskakchini, ukhamatwa kuntï mayktan uk cheqapun munatasa, jupar taqe chuyma confiyatasa uñachtʼayañäni (Lucas 11:5-10). Awisajja, Diosajj janiw kunjamtï munktan ukarjamajj oracionas jayskaspati. Amuytʼañataki, inas mä jan waltʼäwit mistuñataki mayissna, ukampis uka jan waltʼäwi chhaqtayañat sipansa, aguantañatakejj chʼam churistaspa (Filipenses 4:13 liytʼañataki).\n20. ¿Kunatsa Diosarojj sapa kuti mayisiñasa?\n20 Jehová Diosar mayisiñajj ¡wali kusiskañawa! Jupajj mayisitanakasar istʼapuniniwa (Salmo 145:18). Jehová Diosarutï taqe chuyma, sapa kuti mayisiñäni ukhajja, jukʼampiw juparojj jakʼachasiñäni.\n1 CHEQA YATICHÄWI: JEHOVÁ DIOSAJJ ORACIONANAKAS ISTʼIWA\n“[Jehová] Tatitojj artʼasirinakapan jakʼapankaskiwa, taqpach chuymamp jupat artʼasirinakan jakʼapankiwa” (Salmo 145:18).\nDiosajj oracionanakas istʼañapatakejja, ¿kunanaksa lurañasa?\nHumilde chuymanïñasawa, Diosarojj respetañasarakiwa.\nTaqe chuymaw mayisiñasa. Oración lurasajj janiw pachpa arunak kutin kutin sañasäkiti.\nDiosan munañaparjamaw sarnaqañasa.\n2 CHEQA YATICHÄWI: DIOSAR MAYISIÑJJA BIBLIANWA YATEQTANJJA\n¿Killptʼatapunit Diosar mayisiñasa?\n¿Diosajj chuyma manqhat mayisktan uk istʼpachati?\n¿Qhawqha tiempos Diosar mayisiñasa?\n¿Qhawqha kutis mayisiñasa?\n¿Kunatsa oración tukuyatarojj “amén” sañasa?\n3 CHEQA YATICHÄWI: TAQE KUNATWA DIOSAR MAYISSNA\n“Munañaparjam kunsa mayiñäni ukhajja, jupajj istʼistaniwa” (1 Juan 5:14).\n¿Kuna toqenakatsa mayissna?\nJehová Diosan munañap phoqasiñapatakiw orañasa.\nOracionasanjja Diosaruw yuspärañasa.\nKunanakatï llakisiykistu, kunanaktï munktan ukanakatwa Diosar orañasa.\nEspíritu santop Diosar mayiñasa.\nSuma amtanakar puriñatakejj yatiñapwa Diosar mayiñasa.\nJan walinak aguantañatakiw Diosarojj chʼam mayiñasa.\nJuchanakas perdonañapatakiw Diosar mayiñasa.\nJaqe masisar yanaptʼañapatakiw Diosar orañasa.\n4 CHEQA YATICHÄWI: JEHOVÁ DIOSAJJ MAYISITANAKAS ISTʼIWA\n“Jumajj mayisitanakar istʼirïtawa. Taqe jaqenakaw jumarojj makhatapjjtam” (Salmo 65:2).\n¿Kunjamsa Diosajj mayisitanakas istʼasajj yanaptʼistu?\nDiosajj angelanakapampi, jan ukajj jaqenakampiw yanaptʼistaspa.\nEspíritu santo toqew Diosajj yanaptʼistu.\nDiosaw sumankañapsa chʼamsa aguantañatakejj churistu.\nDiosajj Biblia toqe, congregación toqew yatiñap churistu.


Áñez Jilïr Irpirix kimsaqallq jisk'a kamachw COVID-19 usur markasan kutkatañatak amtawiyi\nÓscar Ortiz, Qullqichäw Jiltayir Kamana (BTV)\nJeanine Áñez Jilïr Irpirix kimsaqallq kamachw wasür yanapirinakapamp tantachasitatx amtawiyi sasaw jichhürux tata Óscar Ortizax arsuwiyi. Uka kamachinakax kunjams utan qhiparañax utjani, kunjams jutir phaxsix markasan sarnaqatäni ukaw amtata. Marka irpirinakax kunjas irnaqasipki ukxatw aruskipawiyapxi. Waranq waranq bolivianot juk’amp juk’ qullqi utanakar manüpki jupanakax akat kimsa phaxsiruw qullq kutt’ayañ qalltasipkani ukhamarakiw kuna pachas anqan sarnaqañax utjan ukxats arst’awiyapxaraki.\n“Jeanine Áñez Jilïr Irpirin yanapirinakapampix kimsaqallq kamach wasürux amtawiyapxtha. Ukanak taypinx kunjams mayj mayj utan qhiparañax utjani ukaw jixkatasi, mara t’aqa phaxsit 30 uru saraqañapkamaw ukhamäni” sasaw tata Ortizax arsuwiyi. Anqa markanakar jut sarañax janiw utjkaniti, yatiqañ utanakarux janiw kutt’atäkaniti, janiw anqa markanakarux lata jamach’inakat saratäkaniti sasaw sawiyi.\nJichhax departamento irpirinakamp municipio irpirinakampiw utan qhiparañx amtapxani, usut yatiyäwinakax utjki ukhamarjamaw apnaqapxani sasaw sawiyi.\n“Departamento irpirinakamp municipio irpirinakamp utan qhiparañ apnaqapxañapatakiw amtawiyata. Akham utan qhiparañ utjkipanx, marka irpirinakjamax amtanakw markaspachan apnaqañatak wakt’ayawiyapxtha, yaqha amtanakax utjarakiwa, municipio irpirinakaw ukanak apnaqañxatx juk’amp amuyt’xapxani” sasaw tata Ortizax arsuwiyi.\nKunjams markachirinakax manusit qullq kutt’ayapxan ukxats qhanancht’awiyarakiwa. Kimsa phaxsimpiw manu kutt’ayañ qalltañatakix utjani, sata qallta phaxsikama. Khithinakati Régimen General taman jikxatasipki jupanakax willka kuti phaxsi tukuykamaw 50% Utilidades de las Empresas (IUE) ukx churapxaspa, kimsa phaxsit chikatx churapxarakispa. AFP ukanakar churañ qullqix willka kuti phaxsi tukuykamaw jikxatasiwiyi, telecomunicaciones ukanx suxta phaxsikamaw payllañax jittayasiwiyaraki.\n4247 kamachix kunatakisa ukxats qhanancht’awiyarakiwa. Evo Moralesax maskas apnaqkän ukjax chiqak alañatak irnaqayirinak katuqañatakiw mä kamach amtawiyapxäna; uka kamach utjipanw qullqi lunthatasiñax utjawiyi; jichhax yaqha kamachiw utji, irpirinakax kunjamati alaña, irnaqayirinak katuqañax wakiski ukhamarjamaw phuqhapxani, 18 jisk’a kamachin amtatäki ukhama, chiqak irnaqayirinak katuqaña jan ukax alañax yaqhip kutikiw utjxani sasaw arst’awiyaraki./RAR


Isaías 53 - Holy Bible [Aymara Bible 1997] - (Isa 53)\n¿Qhitirac ist'atasarusti iyawsani? ¿Qhitirurac Tatitusti ch'amapjja uñacht'ayataynasti?\nTatituw muni jupan sirviripajj mä machak alir uñtata jilañapa, waña orakeruraqui saphinacapjja saphintañapa. Janiw jupajj sumäcänti, janiraquiw c'ajcänsa, uñnakapasti janiw munañjamäcänti,\njakenacajj juparojj jisc'achapjjänwa, apanucupjjaraquïnwa. T'akhesiñan phokt'at jakënwa, t'akhesiris yatitaraqui. Jupajj janis qhitimpi uñjatäñapas waquiscaspa uqham jisc'achatänwa, uqhamäquipansa uñisnuctanwa, apanucuractanwa.\nUcampis jupajj jiwasan t'akhesiñanacas apt'atäscänwa, pachpa aykoñanacaswa apjjäsiscänjja. Jiwasasti Diosas juparojj usuchjcaspa uqham amuyayätanjja, Diosajj juparojj t'akhesiycaspas jan ucajj jisc'achcaraquispas uqhama.\nUcampis jupajj jiwasan Diosasataqui sayt'asitas laycuw chhojjriñchjatänjja, jiwasan ñankha luratanacas laycuw wali t'akhesiyatänjja; jupan t'akhesitapasti jiwasataquejj sumancañ apani, chhojjrinacap laycuw kollata uñjasiractanjja.\nTake jiwasanacaw ovejanacar uñtat saranuctan, chhakharactan, sapa maynis pachpa thaquipa sarasa, ucampis Tatitojj juparuw apjjaruyi jiwasan ñankha luratanacasjja.\nChhojjriñchjatänwa, ucampis janiw arsuscänti, janiw mä lacsa arsuscänti; qhariñ ovejar uñtatwa jiwayañatac apapjjäna, jupasti amuquïscänwa, janiw cunsa arsuscänti, cunjämatejj mä ovejajj t'awra yawiratajj jan jachquejj uqhama.\nJan cheka uñjäwimpiw apasipjjäna, janiraquiw qhitis juparojj arjjatascänti, janiraquiw qhitis jupatjja llact'ascänti. Aca oraketjja jiq'inucupjjänwa, marcajjan juchanacap laycuraquiw juparojj jiwayapjje.\nKhoru jakenaca jac'aruw imantapjjaraqui, ñankha jakenacampi chicwa imapjjaraqui, jupajj jan cuna ñankha lurirïcchïn ucasa, parlatapansti janiraquiw cuna c'ari arunacas utjcänti.\nTatituw juparojj uqham t'akhesiyäna. Niyaquejjay jupajj jucha laycu sacrificiot catuyaschïnjja, jichhajj wali jaya maranacaw jacaraquini; wawanacapsti uñjasiraquiniwa, jupa tokeraquiw Tatitun amtatanacapajj suma phokhasini.\nUqham sinti t'akhesiña tucusitapatsti jupajj khana uñjani, uc yatisitapatsti c'uchiquiw uñjasjjaraquini; Tatitun cheka sirviripasti waljaniruw khespiyani, jupanacan juchanacapsti aparaquiniwa.\nUcatwa Diosajj juparojj jach'a jilïrinac taypir utt'ayani, jach'a jilïri munañaninacampiw atipjäwinjja cusisiraquini, jiwañaru catuyasitap laycu, mä juchan jakëcaspas uqhama, ucampisa walja jakenacan juchanacap jupajj aparaquïna, juchararanacatwa arjjatasiraquïna.


Tus derechos - Versión Aimara\nMunañani kankañani jaqinakana\nJAWSUSIÑA MAYÏWI MUNAÑANI KANKAÑANI JAQINAKANA\nMayt’äwi, mayt’äwi wali suma wakichata, jawsusiña yänaka jist’aña, taqi uka tuqinakata yatiñamawa.\nJAWSUSIÑA MAYÏWI MUNAÑANI KANKAÑANI JAQINAKANA TUNKA KAMACHINAKAPA\n10 kamachinakawa jumana uñt’añama, yatxatañama ukata sayt’asiñama.\nQHANTAYAÑA LIMT’MA UKATA KUNAYMANA LUQANAQASIÑAMPI WAKISIRINAKAMATA YATXATMA\n¡Taqinisa wakisirinakasa uñt’apxañäni!\nWAKICHATANAKA MAYT’ASIRINAKANA WAKISIRINAKAPA JISKHT’ÄWINAKA QHANANCHÄWINAKA\nMayt’äwi wakichata mayiña, qallamatakjama wakichata wakisiri.\n1 ¿Kamacht’iriktsa, wakichata mayt’äwija qullqi chanipa mayjt’ayañataki jani ukaxa nayana qallajatakjama wakichata mayt’äwi utjañapataki?\nWakichäwi mayt’asiritamata wakistamwa apanita wakichatama pachpa mayachäwimana mayjt’ayaña, ukasti, yaqha qullqi chanini wakichatanakampi jaqukipasismawa mayachäwimana wakichatarjama, qallamatakjama wakichatanakampi. Qhipata qullqi churasa wakichata mayt’äwi uka Nayraqata qullqi churasa wakichata mayt’äwimpi jaqukispasmawa ukata Nayraqata qullqi churasa wakichata mayt’äwimpi uka Qhipata qullqi churasa wakichata mayt’äwimpisa jaqukiparakismawa\nWakichäwi mayt’äwima yaqha mayachäwina wakichata mayt’äwipampi jaqukiparakismawa ukhamata uka utana jawsasiña jani ukaxa apanaqaña jawsasiniñataki, wakistamwa jakhu chimpuma apanaqaña uka yaqha mayachäwimana.\n2 ¿Qullqi phuqañajati wakichata mayt’äwi qullqi chanipa apanitatxa ukata qhawqhäyatsa phuqasispa?\nJaniwa, wakichata mayt’äwi qullqi chanipa apanita inakiwa ukata mayichäwimata mayitatxa, ukasti jutiri qullqi phuqañama laphiru jutani, mayt’äwima katuqatata.\nUkatakisti suma yatiñamawa, akïri wakichata mayt’äwi apanitana servicio de Acceso a Internet Fijo o servicios empaquetados con dicho servicio mayachata wakichatanakasti Telefónica del Perú S.A.A. mayachäwina apanita mayïwi maya (1) uruna phuqasini jani uta uñjiri saraña wakisipana ukata phisqa (5) uruna phuqasini uta uñjiri saraña wakisipana, ukaxa machaqa yänaka uchañipana jani ukaxa machaqa yämpi jaqukipañipana.\nTaqi ukhamipana, wakichata mayt’iri mayachäwima maya chimpu churañapätamwa jani ukaxa mayt’äwi katuqata jakhupa.\n3 ¿Kamachiriktsa wakichäwi mayita qullqi chanipa jaqukipatajata ukata qhiparu uka qullqi chani jani nayana qallajatakjamipanxa?\nYaqha qullqi chaniru apanitama, jani jumatakjamipana, nayra qullqi chanimaru kutt’asmawa (apanita mayt’äwi kutiña) ukasti pusi tunka (40) urunakana phuqasiñapa, qullqi chani apanita mayjt’äwi phuqasitata. Mayachäwima nayra qullqi chanimaru kutt’ayañamätma, maski uka wakichäwi janisa utjxphana.\nJumati uka jakhuma apanaqaña uka telefonía fija o móvil taypita mayitamata ukata yaqha mayachäwina sinti juk’a qullqi chani utjipana, mayampi jakhuma apanaqaña mayismawa ukasti maya (1) phaxsina phuqasiñapa kuna pachati yaqha mayachäwiru jakhuma apanaqatamata.\nWAKICHATA MAYÏWI AMTATA QILLQATA KATUQAÑA WAKISIRIPA\n4 Jawst’asina mayitata, ¿Qillqata katuqaña mayiriktthi?\nMaya mayt’äwi jawst’asina mayitatxa, mayt’iri mayachäwima paya (2) uruna mayt’ata amtäwi qillqata puriyaniñapätma, qillqatanakama wayra taypita katuqañamaru, ukata tunka (10) urunakana, uka qillqata laphi mayitama utama pachparu puriniñapätma.\nWakisiriwa yatiña, mayïwi amtata qillqata jirxatsta jukhasti, mayichäwi maya uka amtäwi qillqata wakichata ch’ukuta wakichatanakampi churañapätma, utjipanxa, ukasti jukha pachpañapawa.\n5 ¿Kamachiriktsa mahyita amtäwi qillqata chaqayasinxa jani ukaxa jani katuqatajatxa? ¿Maya apaqata mayiñajati?\nUkhamañapawa. Wakichäwi mayirjama amtäwi qillqa apaqapa mayiñama wakistamwa ukata yaqha ch’ukuta wakichatanaksa, utjipana. Mayachäwima mäkhikiwa phisqa (5) urunakana mayitamaru phuqañapätma. Ukhamarakiwa uka mayt’äwi amtata qillqata apaqa qillqatanaka katuqañamaru katuqarakismawa.\nUkata yatiñamawa, wakichata mayt’iri mayachäwima amtata qillqata mayitamata qullqi mayïtamwa, qillqata laphi puriyañama mayitamata.\nJANI SAYT’ASA UKATA SUMA QHANA WAKICHATANIÑA WAKISIRI\n6 ¿Kamachiriktsa wakichata mayitaja jani suma qhanipanxa?\nWakichata mayitama jani suma qhanipanxa utamaru mayachäwima askichirinakapa jutañapawa wakisi, ukatakisti luqtarakismawa uka jani walt’äwita achikt’äwi.\nWakichäwi maytiri mayachäwima maya (1) uruna phuqañapätma, ukata paya (2) urunraki utama markata jaya qullu pata pampa chiqankipana.\nAskichirinakana jani suma qhanañapataki askichipana jani ukaxa amtata urunakana jani purinxipana, mayachäwima jani kamskpachawa maya suma qhanañapataki achikt’äwi mayiñapa ukata uka mayitata kimsa qallqu (8) urunakana phuqañapätma.\nWakichata mayt’äwima jani walt’ipana askichirinaka jani utamaru jutañapa wakisipana, wakisirakiwa yaqha achikt’äwi luqtaña wakichta mayt’äwi jani suma qhanipana.\nACHIKT’ÄWI MAYT’AÑA WAKISIRI\n7 ¿Khitinakasa maya achikt’äwi luqtañapaxa?\nAchikt’äwinaka luqtapxasmawa, achikt’anakaru jaqxatasa (*) jani ukaxa añayasa (**):\nWakichata Mayt’asirinaka (mayt’äwi amtata qillqata katuqiri).\nWakichata Apanaqirinaka (wakichata apanaqiri, wakichata mayisiri jani ukaxa yaqhasa).\nWakichata mayisina qhantayayiri jani ukaxa qhantayaña mayiri.\nYatiñamawa wakisi, wakichata mayt’iri mayachäwimaxa jumana kankañama suma qhanstayañapawa, wakichata mayt’äwi amtatarjama.\nJumataki wali wakisiriwa yatiñama, uka luqtañanaka achikt’äwinaka, achikt’äwinakaru jaqxataña ukata añayäwi maski canal telefónico taypitsa ukata página web taypitsa kunatixa servicio público móvil wakisiriru, kunaki wakichata mayt’asirina luqtatañapa.\n(*) Achikt’atamaru jaqxatasmawa mayacht’äwimaru, mayt’atamaru phuqanitampi jani suma phuqasipana. 11 jiskht’äwi ullma.\n(**) Achikt’äwiru maya añayäwi luqtasmawa mayachäwimana achikt’atanakamaru jani yäqatata, wakichata mayt’äwima maski achikt’äwi utjkipana ina aliqata sayt’ayatata, jani ukaxa wakichata mayt’iri mayachäwima jani achikt’anaka katuqaña munipana, ukana achikt’äwiru añayäwi jani ukaxa jaqxatäwi. 9 ukata 10 jiskht’äwi ullma.\n8 ¿Kunjamasa maya achikt’äwi luqt’asispa?\nWakichata mayt’asiri jani ukaxa apanaqiri mayachäwiparu maya achikt’äwi luqt’aspawa, akhama:\nJawst’asisina: Wakichata mayt’iri mayachäwi achikt’äwi luqt’ata chimpupa jani ukaxa jakhupa yatiyañapawa. Achikt’äwinakana, achikt’äwi jaqxatanakana jani ukaxa achikt’äwita añayasiñana, jawst’asiña taypita katuqatana, mayachäwixa jawst’asitanaka arunaka katuqasa imañapawa, mayt’asiriru yatiyasina.\nYatiñamawa, mayt’asirikiwa maya achikt’äwi jawst’asiña taypita mayt’aspa ukasti servicio público móvil wakichata mayt’äwi jani walt’ipana.\nJupa pachpa sarasa jani ukaxa qillqata taypita: Wakichata mayt’asiri maya qillqata, nayraqata qillqata ukata uka qillqata apaqapa, mayispawa. Qillqata apaqatana, ukakiwa achikt’ata utjatapa qhananchaspa, mayacht’awixa qillqantañapawa: achikt’äwi luqt’ata katuqata pacha chimpu, achikt’äwi luqtata katuqiri maycht’äwina sutipa, ukhamaraki liq’xatañapa ukata achikt’äwi katuqata chimpupa jani ukaxa jakhupa.\nWeb taypita: Achikt’äwi luqt’ata katuqasina, maychäwixa katuqata chimpu ch’iku churañapa, ukana qillqatañapawa: achikt’äwi luqt’ata katuqata pacha chimpu ukata achikt’awina yatiyapa qillqata chimpupampi jani ukaxa jakhupampi\nYatiñamawa, mayt’asirikiwa maya achikt’äwi web taypita luqt’aspa, ukasti apanaqaña jawsuña mayïwi wakichata mayt’äwi jani walt’ipana.\n9 ¿Kamachasispasa mayachäwi achikt’äwi luqt’atajaru jani pachapana yäqataxa?\nUkhamipana achikt’a luqt’ataru maya añaya luqt’arakisma mayachäwi pachparu jani jaysasipana, ukasti achikt’a luqt’ata katuqata chiqapatapa (ukhamata, mayachäwi mayt’atamaru phuqañapataki). Yatiñamawa, uka añayamaru phuqañataki paya (2) marawa pachaxa churasiñapa, kuna pachati maya achikt’äwi luqt’ataru yatiyatapata, ukhamata añaya achikt’äwimpi sarañataki.\nMayachäwixa kimsa (3) uruna uka añaya luqt’ata Tribunal del OSIPTEL (TRASU) jucha t’aqiriru luqtañapa, uka taypita payïri ukata qhipa qhipa amtäwixa mistxañapa.\n10 ¿Maya achikt’äwiru añaya jawsasiña taypita luqt’asispati?\nUkhamawa, maya achikt’äwiru añayaña, jawsusiña taypita luqt’asispawa, pachpaki pachpa jawsusiña jakhupata jawsisiñapa, ukata akhamanakampita:\nWakichata mayt’äwi sayt’ayañataki añaya luqt’atana; jani ukaxa\nWakichata mayt’äwi tuqita achikt’äwi jani katuqaña munatata añaya achikt’äwi, jani yatiyasa sayt’ayatata, mayt’äwi jani qhantayatata, wakichata mayt’äwi jani suma qhanipana ukata jani amtata mayt’äwi qillqata uñasitapata, ukhama jani servicio telefónico wakichata mayt’äwi utjipana achikt’äwi luqt’ataru añayaña; jani ukaxa\nAchikt’anaka luqt’ata añayanaka katuqatañapa suyañana kunaki uka achikt’äwinaka luqt’atanakaxa chiqapata añayasipana.\nYatiñamawa, mayt’asirikiwa maya añaya jast’asiña taypita luqt’aspa kunapachatixa servicio público móvil wakichata mayt’äwi jani walt’ipana.\n11 Mayachäwijana achikt’äwi luqt’ataparu phuqanitapa jani chiqapipana ¿Kamachiriktsa?\nUkhamipana maya achikt’äwimpi jaqxatasma pachpa mayacht’äwimaru. Uka achikt’äwi jaqxatasiñapawa tunka phisqani (15) uranakana kunapachatixa achikt’äwi luqt’ataru phuqanipana (nayraqata achikt’äwina).\nAchikt’äwiru jaqxatasmawa, jawsusiña taypita, achikt’äwi luqt’äwixa uka pachpa jawsuña jakhumata jawsusipana, kunaki achikt’äwi luqt’atanakaxa uka mayt’äwi sayt’ayañapatakïphanti, jani ukaxa jani kamsasa sayt’ayatata, wakichata qhantayatata, suma qhaniri wakichatata, jani mayita utjipana, ukhama kunapachatixa servicio telefónico wakichata mayt’äwi jani suma qhanipana achikt’äwi utjipana.\nYatiñamawa, mayt’asirikiwa ukhama achikt’äwiru jaqxataña jawsusiña jani ukaxa web taypita kunapachati servicio público móvil wakichata mayt’äwi jani walt’ipana.\n12 Uka TRASU taypita achikt’äwiru jaqxataña jani ukaxa añayaru chiqaparu qhananchipana, ukata mayachäwi jani qhananchäwiru phuqipana ¿Kunanaksa luririktha?\nUkhamipana OSIPTEL taypiru maya achikt’äwi añaya luqt’arakisma, qillqatanaka katuqaña taypita usuarios@osiptel.gob.pe jani ukaxa yaqha markanaka qillqanaka katuqaña taypitsa (ukataki akïri web taypiru limt’ma), mayachäwi akhama wakisirinaka jani phuqipana:\nMaya solución anticipada al reclamo (SAR) sata amtäwi;\nMaya solución anticipada al recurso de apelación (SARA) sata amtäwi;\nMaya nayrïri amtäwi mayachäwina phuqañapana;\nMaya amtäwi TRASU taypita mistupana; jani ukaxa\nUka silencio administrativo positivo (SAP) taypiru achikt’asiñataki.\nWAKICHATA MAYT’ÄWI JANIRARA AMTKASINA, AMTASINA UKATA AMTATATA, SUMA QHANA, QAWAYATA UKATA NACHAQACHATA YATIYÄWI KATUQAÑA WAKISIRI\n13 ¿Kuna yatiyäwinaksa mayachäwinakaxa wakichata mayt’aña amtäwina yatiyañapaxa?\nMaski wakichata mayt’äwi amtäwixa kunjamansa apasphana, mayt’iri mayachäwixa akhama yatiyäwinaka yatiyañapaxa:\nWakichata mayt’aña tuqita.\nUtjirinakapa, mayt’äwinakapa ukata wakichata mayt’äwina purïwinakapa.\nQullqi phuqaña pacha chimpupa.\nWakichata mayt’äwi amtata pachapa, mayt’äwi amtata pacha janirara tukuskipana p’akiña, qullqi wayxatäwipa, wakisipana ukata yaqha qullqi irt’asiñanakampi.\nWakichata mayt’äwi k’ata qhanañapa ukata k’achata qhanañapa Megabits (Mbps) ch’ipxtäwitjama, sapa maynitaki amtatatjama, wakichatanakana k’ata apaqaña (downlink) ukata wakichatanaka apayañanaka (uplink), ukhamaraki k’ata qhanañanakataki wakisirinikapata, uka servicio de acceso a Internet (fijo y móvil) wakichata mayt’äwinakataki.\nWakichatanaka apaqaña Megabytes (MB) jani ukaxa Gigabytes (GB) wakisiritjama, uka servicio de acceso a Internet (fijo y móvil) wakichata mayt’äwinakataki;\nQullqi chani phuqaña tuqita qawayata yatiyaña.\nUka radiodifusión por cable wakichata mayt’äwita, qhantayaña sutinakapa ukata jakhunakapa, ukata, nayraqata qullqi churasa wakichata mayt’äwi sayt’ayañataki phuqañanaka.\nQULLQI PHUQAÑA QAWAYATA YATIYÄWINI LAPHI KATUQAÑA WAKISIRI\n14\t¿Mayachäwixa sapa phaxsiti qullqi phuqaña laphi apayaniñapitu?\nJïsa, ukampinsa phisqa (5) irnaqaña urunaka pacha tukusi utjkipana qullqi phuqaña laphi qillqatanaka katuqañamaru apayaniñapa, jani ukaxa jumana mayitamarjama utamarusa puriyaniñaparakiwa.\nWali wakisiriwa yatiñama, Estado de Emergencia Nacional chiji pacha amtatana, wakichata mayt’iri mayachäwinakaxa taqi kuna yatiyäwinaksa wayra taypita apayañapa, maski mayt’asirixa yatiyäwi sich’suta utaru puriniñapsa mayiskphana.\nWakichata mayt’iri mayachäwi jani pachaparu kuna apayanitaxa, maya achikt’äwi luqt’asmaxa ukaruwa 8 irnaqaña urunakana phuqaniñapa.\nUkampinsa, qullqi phuqaña laphima uñjarakismawa, uka wayra taypita (App) wakichatanakata ukasti mayachäwinaka suma wakichatäxarakiwa.\n15\t¿Qullqi phuqaña laphijana kunanakatsa qullqi phuqaña jutañapaxa?\nMayt’iri mayachäwimaxa kunanakatixa wakichata mayt’äwi amtasina qillqantasi ukanakatakwa qullqi wayt’añapaxa, ukxaru uka empaquetada mayachata wakichäwinaka jani ukaxa convergencia wakisipana irxatasa.\nQullqi phuqaña laphina akanakata qullqi wayt’asiñapa:\nQullqi chani khuskha phuqaña, pacha chimputaki amtatarjama.\nYaqha wakichäwinakata, yapxatäwinakata ukata kamachinakatjama yaqha wakisirinakata.\nUkata servicios públicos de telecomunicaciones yaqhanakana mayt’äwinakapata qullqi phuqaña amtatatjama ukata maychäwinaka qullqi mayitatjama.\nWakichata mayt’äwi qullqimpi qhantayatata, qullqi chani laphi ch’ikutjama.\nQullqi ampara jani ukaxa qhiparu qullqi phuqaña jani ukaxa wakichata mayt’äwi qhanayañataki yaqha yänaka mayitatjama, qhawqha kutina qullqi phuqaña amtasa ukata qhawqha kuti qullqi phuqaña jalaqtiritjama, wakisiritjama.\nQullqi manu phuqaña jaljayaña.\nIraqatanaka, kutt’ayäwinaka jani ukaxa irxatt’äwinaka.\nJaniwa kunatsa, wakichata mayt’iri mayachäwixa uka qullqi manu phuqayäwita, qullqimpi wayxatäwinakatsa jani ukaxa yaqha ukhamanakatja qullqi wayt’añapati.\nJAWSASIÑA JAKHU APANAQAÑA WAKISIRI\n16\t¿Kunasa jawsasiña jakhu apanaqaña?\nJawsasiña jakhu apanaqaña wakisiriwa wakichata mayt’asiriru jawsasiña jakhupa jani chhaqasiyiti uka telefónico fijo o móvil wakichatanakataki, mayachäwi jaqukipatatata. Uka apanaqaña jawsañanaka wakichatanakana, paya tunka pusini 24 pacha chinuna jawsusiña jakhuxa yaqharu apasispa, kunaki wakichata mayt’asiri jani tunka (10) jila jawsusiña jakhunïpante.\nJawsusiña jakhu apanaqaña pacha t’aqa uka servicio de telefonía fija wakichatana uka servicio de telefonía fija wakichata qhantayata pacha saraqatatjamaniwa.\n17\t¿Kamachasispasa jawsusiña jakhuja nayana jamasata yaqha mayachäwiru apakipatatxa?\nWakichata mayt’asirïsta jani ukaxa apsurïsta jukhaxa maya achikt’äwi luqt’asmawa uka portabilidad realizada sin tu consentimiento achikt’äwi uka mayachäwimaru kawkïri mayachäwinti uka luqaskta ukatjama. Paya (2) phaxsina, jawsusiña apanaqañataki achikt’äwi luqatatjama, ukhamata maya achikt’a luqañataki.\nAchikt’äwi luqt’atampikiwa, mayachäwi akhama wakisirinakaru phuqañapa:\nWakicht’a mayt’äwi sayt’ayañapa, wakichata mayt’asirina mayt’ataparu janiraki, ukata,\nJawsusiña jakhu apanaqaña yaqha yämpi alatächisti, uka jakhuxa sayt’ayasiniwa ukata IMEI chimpupampiwa jani Chaqkiri Sutinaka taypiruwa qillqantasirakini.\nAchikt’äwima iyawa satächisti (katuqata), mayachäwixa phuqañapawa:\nJawsusiña jakhuma mayachäwimaru kutt’ayañapa, nayra pachpa qullqi chanimani.\nQullqi manu utjirinakasa ukhampachakxaniña, kunattixa, wakichata mayt’asita janirara pachapa tukuykipana sayt’ayatata jani ukaxa kawkipiri mayachäwimpiti jawsusiña jakhuma apanaqktaxa uka taypita qullqi phuqaña mistutipana.\n18\t¿Wakichata mayt’iri mayachäwijaxa jawsusiña jakhuja apanaqaña acht’itaspati?\nJïsa, mayachäwixa mayt’äwima acht’iriktamwa akhamankatamata:\nQhipa mayachäwimana janira maya phaxsi ukankatamata.\nWakichata mayt’atama sayt’ayatamata ukasti 30 irnaqaña urunaka saraqxipana.\nJawsusiña jakhuma apanaqaña mayt’ata pachana, qhipa phaxsi qullqi manu phuqañama jani ukaxa qullqi manu jaljayasina phuqañama utjipana.\nWakichata mayt’asitama manutjama sayt’ayatipana, jucha t’aqirinakana mayitaru, jani wakiniyatata, jani chiqaparu apnaqatata jani ukaxa jani wakisiri apanaqatata.\nJANI KUNA LAYKU, JANI KAMSASISA WAKICHATA MAYT’ASITAMA SAYT’AYAÑA WAKISIRI\n19\t¿Wakichata mayt’asitama sayt’ayxaña mayt’asmati, qullqi manuniskasinsa?\nJïsa, mayt’asirjama jani ukaxa wakichata apanaqirjama wakichata mayt’iri wakichäwiru mayt’asitama sayt’ayaña mayt’asmawa, jani kuna layku ukata jani kamsasisa. Mayt’äwima katuqatata maya qillqata ukata chimpupa mayisiñamawa.\nSuma yatiñamawa, mayt’asitama tukuyasina kuna manunaka phuqañama utjirisa janiwa taktatäkaniti, ukhamaraki wakichata mayt’äwima sayt’añapkama churatatsa janirakiwa qullqi phuqañamäkiti.\n20 ¿Wakichata mayt’asitaja sayt’ayaña mayt’atajaxa qhawqhäyatsa phuqasispa jani ukaxa mayt’äwi amtata tukuyipanxa?\nWakichata mayt’äsitama sayt’ayaña mayt’atamaxa jukhawraspawa phuqasiñapa janirara phisqa (5) irnaqaña urunaka saraqkiphana, kunapachatixa uka tuqita yatiyäwixa mistxi jukhatpacha, jani maya uru pacha t’aqa mayksta jukhaxa.\nSuma yatiñamawa, mayt’asiri jani ukaxa wakichata apanaqiriwa wakichata mayt’asitapa tukuyxañapa mayachäwiparu mayiñapa, uksti janirara phisqa (5) irnaqaña urunaka saraqkipana ukhamaraki janirara maya (1) phaxsi saraqkipana.\n21\t¿Wakichata mayt’asita sayt’ayaña mayiñatakixa pacha t’aqa utjiti, wakichata mayt’asitjama?\nJïsa, wakichata mayt’asita tukuyañataki mayt’añataki ukhamaraki uka servicio de Acceso a Internet Fijo o servicios empaquetados con dicho servicio mayachata wakichatanaka Telefónica del Perú S.A.A. taypita tukuyaña mayt’ataxa janirara maya (1) irnaqaña uruna phuqasiñapa, mayt’äwi luqt’a pacha uruta.\nUka mayt’äwisti wayra wakichäwi (App) taypita luqt’asirakispa jani ukaxa wakichata mayt’asiña amtañataki wakichatanaka taypita.\nJAWSUSIÑAMA CHAQAYASINA JANI UKAXA LUNTHATAYASISINA WAKICHATA MAYT’ÄWIMA SAYT’AYASINA TUKUYAÑATAKI WAKISIRI\n22\tJaniwa mayt’asirïktsa ukhamaraki jawsusiña apanaqirïktsa, ukhampachasa ¿jawsusiñaja lunthatayasisina jani ukaxa chhaqayasina yatiyirïktti?\nMayt’asirisa ukhamaraki jawsusiña apanaqirisa mayachäwiru sayt’ayaña ukata mayt’asita tukuyaña maynt’aspawa. Mayt’äwi luqt’añamawa ukata sayt’ayata chimpuma imañamawa ukhamata yatiyatama qhananchañataki.\nQhananchaña wakisiwa, wakichata mayt’iri mayachäwi purapata wakichata mayt’äta sayt’ayarakispa ukata jawsusiña jist’antarakispawa, kunapachatixa yatiya katuqasinpacha. Mayachäwi jani ukhama phuqipana, yatiyatata uksaru wakichäwi qhanayatanakata qullqi chani phuqañapawa.\n23\tJawsañaja sayt’ayaraqapxitu ukasti janiwa ukhamäkaspati. ¿Kuna achikt’äwsa luqt’iriktha?\nJawsañama sayt’ayatampi jani chuymawnuqtasaxaa (jawsaña jiwayaña) jani ukaxa jawsaña apanaqañama sayt’ayasa jiwatipana, mayt’asirjama maya achikt’äwi uka mayachäwima irqnaqaña utanakapana luqt’asma, sayt’ayata jawsuña apasina ukata SIM Card (Chip) qhantayiri apasina.\nMayachäwima suma qhanstayasina ukata achikt’äwita suma yatxatasina ukata jukhawraspachawa jawsañama qhantayañapa jani ukaxa wakichata mayt’äwi qhantayañapa, chiqapipana. Jani ukhamipana, OSIPTEL mayachäwiruwa qawayata yatiyañapa, achikt’äwi luqt’ata pachata janirara tunka phisqani (15) irnaqaña urunaka saraqkipana. Ukxarusti, OSIPTEL mayachäwixa chiqaparu arjarani, janirara tunka phisqani (15) irnaqaña urunaka saraqkipana.\nMAYT’ÄWIMA MAYA JUK’A PACHA SAYT’AYAÑA WAKISIRI\n24\tUtata jayaru sarañajawa ukata janiwa mayt’ataja qhanaykäti ¿Kunsa kamachiriktha?\nWakichata mayt’asiri kankañamampi mayt’äwima pisita 15 urunaka ukata 2 phaxsi sayt’ayaña mayirakismawa. Uka pachaxa, mayt’äwimata janiwa kuna qullqsa apsuñamätamti\nSuma yatiñamawa, sayt’ayata mayt’äwimaxa k’atakiwa qhantayasiñapa pachapa phuqasipana ukata mayachäwima maya qullqi chani uka qhantayatata mayiñapa.\n25\t¿Wakichata mayt’äwija mayampi qhantayaña mayiriktthi, sayt’ayañaya mayt’ataja pachapa janirara phuqaskipana?\nJïsa, wakichata mayt’iri mayachäwimaru mayt’añama ukata mayachäwixa mayt’äwima sayt’ayaña pachapa janirara phuqaskipana qhantayarakiñapawa.\nMAYÏWI AMTÄWINAKA QILLQATA WAKICHATANAKA UKATA UNANCHASIÑATAKI PANKA QALLU\nUNANCHASIÑATAKI PANKA QALLU\nQHIPATA QULLQI CHURASA UTA INTERNET MAYÏWI AMTÄWINAKA QILLQATA\nNAYRAQATA QULLQI CHURASA UTA INTERNET APANAQAÑA MAYÏWI AMTÄWINAKA QILLQATA\nQHIPATA QULLQI CHURASA APANAQAÑA INTERNET MAYÏWI AMTÄWINAKA QILLQATA\nNAYRAQATA QULLQI CHURASA APANAQAÑA INTERNET MAYÏWI AMTÄWINAKA QILLQATA\nQHIPATA QULLQI CHURASA APANAQAÑA JAWSAÑA MAYÏWI AMTÄWINAKA QILLQATA\nNAYRAQATA QULLQI CHURASA APANAQAÑA JAWSAÑA MAYÏWI AMTÄWINAKA QILLQATA\nMAYACHATA WAKICHATANAKA MAYÏWI AMTÄWINAKA QILLQATA\nQHIPATA QULLQI CHURASA UTA JAWSUSIÑA MAYÏWI AMTÄWINAKA QILLQATA\nNAYRAQATA QULLQI CHURASA UTA JAWSASIÑA MAYÏWI AMTÄWINAKA QILLQATA\nQHIPATA QULLQI CHURASA QULLQITA UÑJAÑA TELEVISIÓN MAYÏWI AMTÄWINAKA QILLQATA\nNAYRAQATA QULLQI CHURASA QULLQITA UÑJAÑA TELEVISIÓN MAYÏWI AMTÄWINAKA QILLQATA\nOSIPTEL mayachäwimpi jawst'asma


Pachaxch apnaqirinakax jan thakhinak Pisigan jark'antañ amtawiyapxi\nPisigan jikxataski uka k'añaskunaka (Jamuqa: Llikat apsuta)\nPachaxchuninakax Pisigan thakh jark’antasipkäna, jupanakax Chili irpirinakamp Bolivia irpirinakampiw aruskipt’as mä amtar puriwiyapxi, Colchane jak’an jikxataski uka k’añaskunakan jank’ak mäkhipapxañapatakiw amtawiyapxi, ukhamw tata Álvaro Ayllónax jichhür yatiyawiyi, jupax Chukiyawu pachaxchuninakan irpiriparakiwa.\n“Wasüruw Iquique irpirinakampix tantachasiwiyapxtha, Chilinkirinakampi, SAG (yapuchäwimp uywachäwimp Uñjañ Uta) irnaqirinakan juk’amp sum irnaqapxañapatakiw amtawiyata ukhamarakiw Chili aduanansa. Ukhamarakiw Bolivian Anqa Markanakamp Aruskipañ Utapatx wasür purinipxi. Chili irpirinakampiw pachaxchunakan jank’ak mäkhipapxañapatak aruskipt’awiyapxi. Ukhamïpanx pachaxchunakan sarnaqapxañapatakiw wasürux amtasiwiyi” sasaw ABI ukankirinakar sawiyi.\nPachaxchunakan jank’ak mäkhipapxañapatakiw amtawiyata; sapa suxta tunk k’atanx 12 jan ukax 15 k’añaskuw mäkhipani; ch’usa pachaxchunakamp phuqha k’añaskunakamp mayj uñjañatakiw amtawiyata, pä siqiw utjani sasaw tata Ayllónax arsuwiyi. Chili aduanankirinakax juk’amp irnaqirinakaw utjani, Chilin wakiski uka laphinakax jank’akiw katuqatäni sasaw sawiyapxaraki./RAR


Qhititejj mä cunsa suma lurcani ucajja, reyinacaruwa sirvini, janiwa aynacht'ata jakenacar sirvcaniti.\n Judá uqhamaraqui Jerusalén marcan utjir jakenaca, jumanacajj circuncidasipjjam, ucatsti nayarojj Tatitut uñt'asipjjaraquita, chuymanacamarusti cuna arust'äwitejj utjqui uca unañchäwinac uscusipjjam; uqhamata ñankha luratanacam laycojj jan colerasiñajjajj ninjam aktascañapataqui, ucsti janiraquiw qhitis jiwaraycaraquispati. “Aca arunacsti Jerusalenana, uqhamaraqui Judá oraken yatiyapjjam; trompetanacampi phust'asa take marcpacharu yatiyapjjam, wali jach'at art'apjjam: ‘¡Jina! ¡Tantacht'asipjjañäni! ¡Jach'a perkani marcanacaru!’ sasa.\n1 Corintios 12:5-6\n Cunayman toket sirviñawa utjaraqui, ucampis mä sapa Tatituruquiw sirvtanjja. Cunayman toket lurañanacajj utjaraqui, ucampis mä sapa Diosaquiw take cuns jakenacampejj luri.\n Sapa maynis cunjämtejj Diosat ch'am catokquejj uqhama maynirojj sirvpan, uqhamata take bendiciontï Diosajj churquistu ucajja sum apnakañasataqui. Maynitejj parlchejja, Diosan arunacaparjam parlpan. Maynitejj qhitirus mä asqui lurchejja, Diosan ch'amapampi ucjja lurpan. Take cuntejj lurapjjta ucajja Diosar yupaychañataquïpan Jesucristo toke, juparuraqui munañanïñasa, jach'a cancañasa churatäpan wiñayan wiñayapataqui. Uqhamäpan.\n Ucatsti nayajj juparojj Diosan Ajayupampiw phokt'ta, uqhamarac yatiñ cancañampi, suma amuyumpi, asqui uñt'añanacampi, cunayman asqui lurañanacampiw phokt'jja, suma amuyt'asa cunayman yänaca korita, kollketa, bronceta lurañapataqui, uqhamarac suma kalanac lurasajja, uca kalanacata yänaca lurasa, suma tallado maderanaca lurañapataqui, uqhamarac yakha suma irnakañanacampi.\n “Jumanacäpjjaractawa acapach khanajja. Mä kollu patanquir marcajj janiw cunjämatsa imantascaspati. Janiraquiw mä lamparasa jamasaru uchañataqui aktayatäquiti, jan ucasti khanawjar uchatäñapawa take uta mankhanquirinacaru sum khantañapataqui. Uqhamaraqui jumanacan khanamajj jakenacataquejj khant'aracpan. Uqham suma wali luräwinacam uñjasa jumanacan Dios Awquimaru yupaychapjjañapataqui.\n Diosajj munasiñapampi mä suma ewjja nayar churatap laycuw takeniru sapjjsma: jan maynis jupa quipcatjja lup'pati cuntejj lup'iñäqui ucat juc'ampjja. Ucampis sapa mayniw chekaparu lup'iñapa jupan Diosar iyawsañapa utjatapatjama. Cunjämatejj jaken janchipanjja walja partenaca utjejja, ucampinsa take ucanacajja janiw mä cast luräwiniquïquiti, uqhamaraquiw jiwasanacajj waljanïcstan ucasa, Cristonjja maya sapa cuerpoquïtanjja, ucatsti takenis maynit maynicamajj mä cuerpjamaquïtanwa. Diosajj sapa mayniruw yakha casta yatiña churistu, cunjämarutejj jupajj munqui uqhamarjama, uca yatiñanacsti sum apnakañasawa. Diosatejj jupan arupat parlañataqui yatiña churchistojja, cunjämatejj iyawsañasajj utjquistu uqhamarjamawa lurañasajja. Jupatejj yakhanacaru sirviritac yatiña churchistojja, wali sumwa sirviñasa. Qhititejj yatichañ yatchejja, jupajj yatichañaru uscusiñapawa. Maynitejj mayninacaru ch'amachañ yatchejja, ucaruy uchaspan; qhititejj churaña yatekejja, take chuyma churpan; qhititejj sarayañ yatchejja, amuyumpi saraypan; pist'atanacar yanapt'aña yatchejja, cusisit chuymampi churaracpan.\n Jilatanaca, munaractwa cunanactejj Kollan Ajayojj sapa maynir lurañatac churquis ucanacjjat yatipjjañama. Jumanacajj asquiw yatipjjtajja, cunapachatï jan iyawsirïpcäyät ucqhajja jan parlir c'ari diosanacaruw arcasipcäyätajja. Ucat jichhajj yatipjjañam munta: Janiw qhitis “Jesusajj maldecitäpan” sasajj Kollan Ajayun ch'amapampejj siscaspati. Janiraquiw qhitis jan Kollan Ajayun ch'amapampejj “Jesusajj Tatituwa” sasajj siscaspati. Maynejj take cunataquiw yatiñ ch'amjja catokaspa, ucampisa mä sapa Ajayuquiw take ucanacjja churi. Cunayman toket sirviñawa utjaraqui, ucampis mä sapa Tatituruquiw sirvtanjja. Cunayman toket lurañanacajj utjaraqui, ucampis mä sapa Diosaquiw take cuns jakenacampejj luri. Diosajj sapa mayniruw Ajayupjja churi, takenin asquipataqui. Uca Ajayu tokeraquiw yakheparu cunsa sum parlt'añapataqui yatiñ ch'ama churi, uca pachpa Ajayu tokeraquiw yakheparojj take cunas wali suma uñt'añampi parlt'aña churaraqui. Yakhepanacajj iyawsañwa Ajayu toke catokapjje, yakhepanacasti ch'am catokapjjaraqui usutanacar waliptayañataqui. Yakhepanacajj milagro lurañataquiraquiw ch'am catokapjje, yakhepanacasti Diosan arunacap parlt'añataquiraquiw ch'am catokapjje. Maynejj asqui ajayunaca, ñankha ajayunaca uñt'añ churäwi catoke. Yakhepanacasti jan uñt'at lajjranac parlañ churäwi catokapjje, yakhepanacasti uca jan uñt'at lajjranac parlatäquis uca arunac khanañchañataquiraquiw ch'am catokapjje. Ucampis take acanacjja mä sapa Ajayuquiw luri, jupasti cunjämarutejj munqui uqhamaruw sapa maynirus laquinoke.


AYMARA KULLAKANAKAXA AMPARAMPI P’ITAÑA UKHAMARAKI SAWUÑA YATIPXI – El Alto es Noticia\nAYMARA KULLAKANAKAXA AMPARAMPI P’ITAÑA UKHAMARAKI SAWUÑA YATIPXI\n26 mayo, 2017 EXPORTACION-EL ALTO\nEl Alto, 26 Mayo (EAN).-Aymara kullakanakaxa amparampi p’itaña, sawuña khusa yatipxi. Chiqasa jisk’a imilla wawatpachawa taykanakaxa wawanakaparu ukanaka lurapxañapataki yatichapxi. Ukatawa juk’ampachasa nayra maranakanxa tawaqunakaxa jaqichasiñaru puripxana ukhaxa chiqasa jupanakaxa uka sawutanaka, p’itatanaka yatisina uñacht’ayapxana. Jichhurunakaxa uka amtanakaxa chhaqhatakjamakiwa, kunatixa mä juk’anikiwa kullakanakatxa ukhama p’itaña sawuña yatipxi.\nJiwasaxa aruskiptanwa kawkiri kullakanakatixa khaysa suyu Pacajes tuqina qamasipki jupanakampi. Qhanachapxistuwa kunjamasa Bartolina Sisa sata organización social tuqinkasinxa máquinampi ukhamaraki amparampi sawuñanaka, p’itañanaka yatintañataki ch’amanchata utjatapata.\nAksatxa aruskiptanwa kullaka Ancelma Mamani jupaxa sawayiwa: “ nanakaxa ukhama yatintasinxa p’itaptwa allpachu, qarwa, iwija juk’ampi t’arwanakata. Kunaymana isinakawa lurataxa ukatsti yaqhipachaxa maquinampisa luratarakiwa. Ukhamakipanxa nanakaxa janiwa kunjamatsa kawkharusa uka p’itatanaka, sawutanaka alxaña yatipkti, ukatawa aka tuqita markasana irpirinakaru yanapa mayipta”.\nKullaka Pelagia Andrade pachpa suyunkiristi qhananchistuwa: “ amparampi lurasinxa uka allpachu, qarwa, iwija t’arwata luratanakaxa mä chumpaxa mä paqa urunakana (semana) jiksuta, mä chalinaxa kimsa uruna tukuyata, wantisanakasti mä uruna tukt’ayataxa. Ukampisa maquinampi lurañaxa juk’ampi jasakiwa juk’a pachanakanakwa tukuyataxa, mä chumpxa pä uruna jiksnaxa. Ukatxa saña munaraktwa ukha pachanxa isinakaxa t’arwata qapusina, k’anthisina, p’itasina tukuyatawa.”.\nQILLQIRI: MARY TUCO\nSUXTA TUNKA KIMSANI MARANAKA JACH’A MARKA ORIGINARIA VIACHA PHUQHANI\n29 mayo, 2017 Elsa Sajama\n15 mayo, 2017 José Luis\nKullakanakaxa Omasuyus tuqinxa nayriri jach’a jikthaptawimpiwa phuqhawayapxi\n7 mayo, 2017 Elsa Sajama


Bible in one year - Aymara Bible 1997 - February 24\n2. “Aaronampiru, wawanacapampirusti aqham saraquim, uqhamarac take israelita jakenacarusa, cuntejj Tatitojj sisqui uca arunaca:\n3. “Cawquïri jaketejj mä orko vaca, jan ucajj mä ovejsa, jan ucajj mä cabritsa, campamentota ankäjjana jan ucajj campamento mankhansa jiwayani,\n4. ucatsti janiraqui Tatitumpi Jiquisiña Carpäquisa uca nayrakataru apancaniti, uqhamat Tatitun santuariopa nayrakatan mä suma ofrendata loktañataqui, ucasti wila wartatapatjja juchañchatäniwa, uqhamarac take jakenac taypitjja jiwayatäjjaniwa.\n5. Acasti Israelita jakenacan Tatituru loktapjjañapataquiwa, cawquïri uywanactejj pampana jiwayapqui ucanaca. Ucatsti sacerdoten nayrakataparu apjjañapataquiraqui, Tatitumpi Jiquisiñ Carpäquisa uca nayrakataru uscuñapataqui, uqhamat sacerdotejj ucanacjja uca jaketaqui, sumancthapiña sacrificiönacapsa loktjjañapataqui.\n6. Sacerdotesti Tatitun nayrakatapancqui uca altarjja wilampiw ch'allt'araquini, cawquïritejj Tatitumpi Jiquisiña Carpa nayräjjancqui ucaru, liq'inacsti mä suma k'apquiri ofrendäcaspasa uqhamwa nact'ayjjaraquini Tatitutaquejja.\n7. Janipuniw mayampsa uca ñankhanacarojj ofrendanacapjja loktascjjapjjaniti, cawquïrinacarutejj jupanacajj yupaychapjjäna, uqhamarac k'añuchasipjjänsa. Acasti jumanacataquejj wiñaya leyïniwa, awquinacamataqui, uqhamarac wawanacamataquisa.\n8. “Ucjjarusti saraquim cawquïri israelita jaketejja jan ucajj cawquïri jakesa yakha marcat jutasina jumanac taypina jacani, ucatsti sacrificio loktaraquini jan ucajj take nact'ayasasa sacrificio loktaraquini,\n9. ucampisa janiraqui Tatitumpi Jiquisiñ Carpäquisa uca nayrakataru apcaraquiniti, ucasti jakenac taypitjja jiwayatäjjaniwa.\n10. “Nayasti take israelitanacataqui, uqhamarac cawquïri jakenacatejj yakha marcanacata jutasina jumanac taypina jacani, take jupanacajj wila mank'apjjaraquini ucanac contraw sayt'äjja, cunjämsa uca wiljja mank'asipcpan. Nayasti uca wila mank'erinacarojja marcap taypitjja jiwayaraquïwa.\n11. Take jaquirinacasti cuna wilatejj jupanjja utjqui ucampiwa jacaraqui. Nayaw jumanacarojj altarajjan wila churapjjsma, uqhamat jumanacajj uca wila toke cutsuyatäpjjañamataqui, uca wilapï phokjjejja jumanacan jacañanïpjjañamataquejja.\n12. “Uca laycu israelita jakenacarusti saractwa: Janipuniw jumanacajja ni jumanac taypina jaquir yakha marcat jutiri jakenacasa wiljja mank'apjjätati sasa.\n13. Cawquïri israelitanacatejja, jan ucajj cawquïr yakha marcat jutasina jaquirinacasa mä uywa jiwayapjjani ucapachasti, jan ucajj cawquïri jamach'inacatejj mank'añataqui uchatäqui ucanacsa, ucapachasti wilapjja orakeruw wartjjaraquini, ucatsti lak'ampiw imt'jjani,\n14. uca wilajj take jaquirinacarusa jacaña churatap laycu, ucampisa cawquïri jaketejj wila mank'ani ucasti jiwayatäjjaniwa.\n15. “Cawquïri israelita jaketejja jan ucajj cawquïri yakha marcat jutasina jumanac taypina jaquiri jakesa mä jiwat uywan aychapa jan ucajj mä monte animalan jiwayata uywan aychapsa mank'ani ucasti isipjja t'ajjsokasjjañapawa, uqhamaraqui jupa quipcasa umampiw jarekasjjaraquini, ucatsti k'añut uñt'ataquipunïscaniwa jayp'ucamajja. Uca khepatwa jupajj k'omachata uñjasjjaraquini.\n16. Ucampisa janitejj isinacapa t'ajjsokascani ni jupa quipcasa umampi jarekascaraquini ucapachasti uca ñankha luräwipampi k'añuchataquïscaniwa.”\n2. “Israelitanacarusti aqham saraquim: “Nayätwa Tatitu Diosapajja.\n3. “Jan Egipto marcan sarnakäwinacaparjama jacapjjamti, cawquïri marcantejj jumanacajj jacapcäyäta. Janiraqui Canaán oraken sarnakäwinacaparjamasa sarnakapjjamti, cawquïri orakerutejj nayajj jacapjjañanacamataqui irpapcsma uca orakena, janiraqui uca marcan sarnakäwinacaparjama jacapjjamti.\n4. “Nayan arsutanacajjaru phokhapjjam, uqhamarac leyinacajjsa phokhapjjaraquim, ucanacarjama sarnakapjjam. Nayätwa jumanacan Tatitu Diosamajja.\n5. “Nayan arsutanacajjsti, uqhamarac leyinacajjsa phokhapjjapunim. Cawquïri jaketejj ucanaca phokcani ucasti jacaniwa. Nayätwa Tatitojja.\n6. “Janipuniw cawquïri jakesa pachpa familiapana utjiri warmirojj jac'achasiñapäquiti uca warmimpi jucha lurañataquejja. Nayätwa Tatitojja.\n7. “Janiraqui awquimarusa ñankhachcamti, taycamaru warmisisajja; uqhamarusa taycamawa, janiraquiw jupampejja jucha lurañamajj waquisquiti.\n8. “Jan awquimarojj ñankhachamti, warmiparu warmisisajja.\n9. “Janipuni cullacamarojj warmisimti; ucajja awqui toketsa cullacamäscpan jan ucajj tayca toketsa cullacamäscpan; utamana nacirïpasa jan ucajj yakha chekana nacirïpasa, janipuniw jupampejj jucha lurañamajj waquisquiti.\n10. “Jan jumapachajj ñankha lurasimti imill wawa allchhimaru warmisisajja, ucajj yokaman wawapäscpasa jan ucajj phochamana wawapäscpasa. Janipuniw jupampi jucha lurañamajj waquisquiti.\n11. “Janipuni awquiman warmipana phuchaparojj warmisimti. Jupasti awquimana jathasitawa, uqhamarusa cullacamaraquiwa. Janipuniw jupampi jucha lurañamajj waquisquiti.\n12. “Jan awquiman cullacaparojj warmisimti, jupasti tiamawa, uqhamarus pachpa awquiman wilapat wilapaniraquiwa uca laycu.\n13. “Jan taycaman cullacaparojj warmisimti, jupajj pachpa taycamana wilapat wilapanïtapa laycu, uqhamarus tiamawa.\n14. “Jan tiomarojj ñankhachamti warmiparu warmisisajja, jupasti tiamawa.\n15. “Jan yojjch'amarojj warmisimti, jupasti yokaman warmipawa; janipuniw jupampi jucha lurañamajj waquisquiti.\n16. “Janiraqui jilamarus ñankhachamti, warmiparu warmisisajja.\n17. “Janipuni mä warmimpejja wachoka jucha lurasa sarnakamti, ni uca warmina phuchapampisa ni allchhipampisa, ucajj yokapan phuchapäpasa, jan ucajj phuchapan phuchapäscpasa, janipuni ucampejja jucha luramti. Uca luräwisti sinti jan wali luräwiwa, pachpa familiätap laycu.\n18. “Jan warmiman cullacaparojj warmisimti, janiraqui jupampejj wachoka juchsa luramti warmima jacasquipanjja, jan ucasti cullacpurwa jan walt'añaru puriyäta.\n19. “Phajjsi wilani warmimpisti janipuni jucha luramti.\n20. “Jake masiman warmipampisti janipuni iquintamti, janiraqui jupampejja wachoka juchsa luramti, uqhamat jan k'añuchasiscañamataqui.\n21. “Janipuni wawanacamjja Moloc sat diosarojj sacrificiot loktamti. Janiraqui uqham lurasajj Diosan sutipsa ñankhachamti. Nayaquïtwa Tatitojja.\n22. “Jan mä chachampejj warmimpjama iquintamti. Uqham chachapur iquintañajj sinti jan wali k'añu luräwiwa.\n23. “Janiraqui animalanacampisa wachoka jucha luramti, jan uqhamat k'añuchasiscañamataqui. Janiraquiw mä warmisa animalanacampejj wachoka jucha lurañapäquiti. Ucajj sinti jan wali k'añu luräwiwa.\n24. “Janipuni ucanacampejja k'añuchasipjjamti. Cawquïri marcanactejj nayajj jumanac nayrakatata ananuccä ucanacasti uca luräwinacampiwa k'añuchasipjjejja,\n25. uca quipcaraquiwa jupanacan orakenacapasa k'añuchata uñjasjjaraquejja, ucampisa nayajj jupanacarojj uca ñankha luratanacapatjja cuenta wayt'aracta ucatwa jupanacarojj uca orakenacajj apanucjjejja take ucan jaquirinacarojja.\n26. Ucampisa jumanaca, israelitanacajja, uqhamarac cawquïri yakha marcat jutasina jumanac taypina jaquiri jakenacasa, nayan arsutanacajjaru uqhamaraqui leyinacajjarusa phokhasa sarnakapjjam, janiraqui uca k'añu luräwinacjja lurapjjamti, cuntejj uca jakenacajj lurapcän ucanaca.\n27. Cawquïri jakenacatejj jumanacat nayräjja aca oraken jacapcän ucanacajj take uca k'añu luräwinacwa lurapjjänjja, uca lurapjjatap laycuraquiwa uca orakesa k'añuchata uñjasiraquïnjja.\n28. ¡Uca orakesti janiraqui jumanacarojj apanucpati cunjämtejj uca jakenacarojj apanuccänjja uqhama, cawquïrinacatejj jumanacat nayra jacapcän ucanacarojja!\n29. Cawquïri jaketejj uca k'añu luräwinaca lurascani ucanacasti jakenac taypitjja jiwayatäjjaniwa.\n30. Uca laycu, nayan arunacajja phokhasa sarnakapjjam, janiraqui cuna k'añu luräwinaca lurasatejj jumanacat nayräjja jaquiri jakenacajj sarnakapjjäna ucanacarojj puripjjamti, janiraqui ucanacampisa k'añuchasipjjamti. Nayätwa jumanacan Tatitu Diosamajja” sasa.\n1. Tatituw khanajjasa, khespiyasiñajjasa, ¿qhitirurac ajjsarästi? Tatituw jacañajjar arjjati, ¿cunarurac ajjsarästi?\n2. Ñankha lurir jakenacasa, timanacajjas mayachthapisipjjewa, nayar chhucjjatasin jiwayañataqui; ucampis jupanacaquiw lanctasjjapjje, tincjjapjjaraqui.\n3. Nuwasir tamas nayatac tantachasiscpan, chuymajjajj janiw qhathatcaniti; nayar jaljjatañataquis waquichasisipcpan, janiw nayajj llaquiscäti.\n9. Jan cuna manunïqui ucajj, janiw cunarus ajjsarquiti; jan wal sarnakeristi, jan waliwa tucusiraqui.\n21. Ucjjarusti saraquïnwa: —¿Uqhamasti mä lamparajj mä cajón mankharu uchañataquiti, jan ucajj iquiñ mankhar uchañataquicha? ¿Janit mä lamparajj khant'añataqui mä khanawjaru uchatäqui?\n22. Take cunatejj imantatäqui ucajj khanstapuniniwa, take jan yatitäqui ucasa yatisiraquiniwa.\n23. Jumanacatejj ist'añ munapjjstajja, ist'apjjam —sasa.\n24. Ucjjarusti sascaquïnwa: —Cuntejj ist'apctas ucatjja amuyt'asipjjam. Cuna tupumpitejj mayninacar tupt'apcätajja uca tupumpiraquiw jumanacarojj tupt'atäni. Ist'apctas ucanacarojj ucat juc'amp yapjjatatäniwa.\n25. Utjirinirusti, juc'ampiw yapjjatasini, ucampis jan utjirinirojja cuna juc'apatï utjquis ucamppachaw apakasini —sasa.\n26. Jesusasti sascaquïnwa: —Diosan reinopajj cunjämtï phawantat jathajj jilsuwayqui uqhamar uñtasitawa.\n27. Jakejj jatha phawantasinjja utapar iquiriw sarjje, ucatsti sartjjaraquiwa. Uqhamaw urus arumas pasawayi. Jathasti ucchañcamajj alsunisinjja jiltiwa, ucampis yapunejj janiw yatquiti jathan cunjäm jiltatapsa.\n28. Jathajj orakenjja jupapachaw jilasqui; nayrakatajj aliw mistu, ucjjarusti amuchrantiwa, ucatsti pokorjjaraquiwa.\n29. Cunapachatejj achojj suma pokoratäjje ucapachasti, yawthapiriw mistupjje cosecha horasajj purinjjatap laycu —sasa.\n30. Jesusasti saraquïnwa: “¿Cunar uñtasitas Diosan reinopajja? Jan ucajj ¿cuna uñtasïwimpich chicayañäni?\n31. Diosan reinopajj oraker phawantat mostaza jathar uñtasitawa. Uca jathajj acapachan utjiri take jathanacat sipansa juc'amp jisc'aquiwa.\n32. Phawantatatsti, take alinacat sipan jach'aw jili. Jach'a layminïtap laycusti jamach'inacas ch'iwinacaparojj tapachasipjjaraquispawa.”\n33. Uqhamwa Jesusajj Diosan arunacapatjja yatichäna, walja yakha amuyt'äwinacampi, cawqhacamatejj jakejj amuyt'irjamäcän ucqhacama.\n34. Janiw cuns uqhamaqui parlcänti, jan ucasti uñtasïwinac tokew parläna, ucampis discipulonacaparojj take ucanacatjja sumpun khanañchäna.\n35. Ucürpacharaquiw jayp'thapjjepana Jesusajj discipulonacapar säna: —Kota qhurcatar maqhatañäni —sasa.\n36. Jakenacar jaytjawayasinsti Jesusarojj cawquïr botenccäntejj uca pachpatwa apjjapjjäna. Yakha botenacasti jupamp chicajj sarapjjaraquïnwa.\n37. Ucatsti mä jach'a thayaraquiw sartäna; mathapisti boterojj umampiw chhaktayirjamäna.\n38. Jesusasti khepäjj c'uchun ch'ijmt'asisin iquiscäna. Discipulonacapasti jupar sartayasinjja sapjjänwa: —Yatichiri, ¿janit amuycta jiwarascaquiñäniti? —sasa.\n39. Jesusasti sartasinjja thayarojj tokenokänwa. Kotarusti saraquïnwa: —¡Amuct'am! ¡T'acuraraquim! —sasa. Thayasti t'acurjjänwa, mathapinacasti chhaktawayjjaraquïnwa.\n40. Ucatsti Jesusajj discipulonacaparojj saraquïnwa: —¿Cunats ucatak sustjasipjjta? ¿Cunatarac jan iyawsañanïpjjtasti? —sasa.\n41. Discipulonacapasti wal ajjsarapjjäna, jupanac puraraquiw parlarasipjjäna: —¿Qhitiraquïpach acasti? ¡Juparojj thayas kotas jaysaquiraquisä! —sasa.


Global Voices Aymarata · Medios ciudadanos ukan qillqatanaka Aka tuqita Mali\nIsturyanaka Aka tuqita Mali 7 mara t'aqa phaxsi 2015\nÁfrica markan arst'at arunakapa Qillqiri Ndesanjo Macha · Enlace · Etiopía 28 willka kuti phaxsi 2012\nUnión Africana ukan 53 markapatak jan walt'äwi Qillqiri Julie Owono · Argelia 2011 maranx continente africano uksanw ch’axwawïw utjäna, sartasiwïnakampi, marka irpir jaquqaw yant’awinakamp ukhamarak política uka jan walt’äwinakampi. Ukampirusa, 53 africano markaw tamach’asïna, khitinakati ch’amanchañap suma... 23 willka kuti phaxsi 2012\nRising Voices: Jisk'a markanakan chikanchayasa ukat arunakap internet ukan sarantayasa Qillqiri J. Nathan Matias · Latin America Uraqpachana, activistas jila kullakanakatakix medios digitales participativos ukanakax wali askiwa, ñä chhaqtañampisk uka arunakar jach’anchayañataki.\n17 achuqa phaxsi 2012\nArunaka: Mali markan uraqpachan tayka arut amtañ uru Qillqiri Eddie Avila · Citizen Media Kunjamati uraqpachan yaqha markanakan amtapki, uka pachapaw Mali markanx 21n uru anata phaxsin uraqpachan tayka arut urup amtañ urux amtawapxi.\nÁfrica: ¡Copa de Naciones 2012 ukax qallantiwa! Qillqiri Francois-Xavier Ada-Affana · Medio Oriente & Norte África Africa Markan Pelot anatañ jach'a yant’asiwix Batana, Guinea Ecuatorial uka markanakan qallti, 21 uru saraqkipan chinuqa phaxsita, ukampiw kimsa simana wali jach’a atipt’asiwix qallanti. Pelot... 24 sata qallta phaxsi 2011\nKust'at blogero: Oumar Dembélé Qillqiri Thalia Rahme · Citizen Media Oumar Dembelé ukar uñt’añäni, Zambougou yatiñ utan yatichiriwa, Cinzana-Gare markata, ukax Ségou chiqawjan jikjatasi, Mali. Ukampirus, Oumar Ségou Villages Connection ukan chikanchasiwayi, Rising Voices uka... Global Voices Aymarata